2.9 การจัดการ

(1) โครงสร้างการจัดการ

-   โครงสร้างกรรมการบริษัท

บริษัทฯ มี คณะกรรมการ 3 ชุด คือ

1.  คณะกรรมการบริษัท

2.  คณะกรรมการบริหาร

3.  คณะกรรมการตรวจสอบ

คณะกรรมการบริษัท 

รายนามคณะกรรมการบริษัท จำนวน 10 ท่าน และเลขานุการบริษัท มีดังต่อไปนี้ :

+-----------------------------+----------------------------------------+
| 1.  พลเรือเอก ดร. อำนาจ      | ประธานกรรมการบริษัท, กรรมการตรวจสอบ และ  |
|     จันทนมัฎฐะ                | กรรมการอิสระ                            |
+-----------------------------+----------------------------------------+
| 2.  นายคาลิด มอยนูดดิน ฮาชิม    | กรรมการผู้มีอำนาจลงนาม, กรรมการผู้จัดการ และ |
|                             | กรรมการบริหาร                           |
+-----------------------------+----------------------------------------+
| 3.  นายคูชรู คาลี วาเดีย        | กรรมการผู้มีอำนาจลงนาม, กรรมการบริหาร      |
|                             | (การเงิน)                               |
+-----------------------------+----------------------------------------+
| 4.  นายมูนีร มอยนูดดิน ฮาชิม     | กรรมการผู้มีอำนาจลงนาม, กรรมการบริหาร      |
|                             | (การพาณิชย์)                             |
+-----------------------------+----------------------------------------+
| 5.  พลตำรวจโท เกียรติศักดิ์      | ประธานคณะกรรมการตรวจสอบ และ            |
|     ประภาวัต                 | กรรมการอิสระ                            |
+-----------------------------+----------------------------------------+
| 6.  นายสุพัฒน์ ศิวะอำไพ         | กรรมการตรวจสอบ และ กรรมการอิสระ         |
+-----------------------------+----------------------------------------+
| 7.  นายไจปาล มันสุขานี         | กรรมการ (กรรมการทำงานเต็มเวลา)          |
|                             |                                        |
|                             | ทำงานในแ                               |
|                             | ผนการจัดการด้านเทคนิคและแผนกประกันความเสี่ยง |
+-----------------------------+----------------------------------------+
| 8.  นายชีระ ภาณุพงศ์           | กรรมการอิสระ                            |
+-----------------------------+----------------------------------------+
| 9.  นายธีระ วิภูชนิน            | กรรมการอิสระ                            |
+-----------------------------+----------------------------------------+
| 10. นางสาว นิชิต้า ชาห์         | กรรมการ                                |
+-----------------------------+----------------------------------------+
| นางสาวสมปรารถนา เทพนภาเพลิน  | เลขานุการบริษัท และ                       |
|                             | เลขานุการคณะกรรมการตรวจสอบ              |
+-----------------------------+----------------------------------------+

หมายเหตุ : ประวัติของกรรมการบริษัทปรากฏตาม เอกสารแนบท้าย 1

ประวัติการกระทำผิดของกรรมการบริษัท

- ไม่มี -

อำนาจ หน้าที่ และความรับผิดชอบของคณะกรรมการบริษัท สรุปไว้ดังนี้

1.  คณะกรรมการเป็นผู้รับผิดชอบจัดการกิจการทั้งหลายของบริษัทฯ
    โดยมีอำนาจหน้าที่ดำเนินการภายในขอบเขตของกฎหมาย วัตถุประสงค์และข้อบังคับของบริษัทฯ
    และตามมติของที่ประชุมใหญ่ผู้ถือหุ้น รวมทั้งมีอำนาจกระทำการใดๆ
    ตามที่ระบุไว้ในหนังสือบริคณห์สนธิ หรือที่เกี่ยวข้องกับการดังกล่าว

คณะกรรมการ มีหน้าที่กระทำการใดๆ เพื่อรักษาผลประโยชน์ของบริษัทฯ 

คณะกรรมการ หรือที่ประชุมผู้ถือหุ้นอาจมีมติ มอบอำนาจให้คณะกรรมการบริหาร หรือบุคคลอื่นทำหน้าที่แทนในเรื่องที่เกี่ยวกับการดำเนินธุรกิจของบริษัทฯและสามารถกำหนดรายชื่อกรรมการบริษัทผู้มีอำนาจลงลายมือชื่อผูกพันบริษัทฯได้ซึ่งปัจจุบัน กรรมการผู้มีอำนาจลงลายมือชื่อผูกพันบริษัทฯ ได้แก่ 

1)  นายคาลิด มอยนูดดิน ฮาชิม

2)  นายมูนีร มอยนูดดิน ฮาชิม

3)  นายคูชรู คาลี วาเดีย

  โดยกรรมการบริษัทสองในสามท่านลงลายมือชื่อร่วมกันและประทับตราสำคัญของบริษัทฯ

กรรมการมีอำนาจที่จะขาย หรือจำนองอสังหาริมทรัพย์ใดๆ ของบริษัทฯ หรือให้เช่าอสังหาริมทรัพย์ใดๆของบริษัทฯ กว่าสามปีขึ้นไป หรือให้หรือประนีประนอมยอมความหรือยื่นฟ้องต่อศาล หรือมอบข้อพิพาทใดๆ ให้อนุญาโตตุลาการพิจารณา

2. คณะกรรมการบริหาร

คณะกรรมการบริษัทได้แต่งตั้งกรรมการบริหาร ดังมีรายชื่อต่อไปนี้

1)  นายคาลิด มอยนูดดิน ฮาชิม

2)  นายมูนีร มอยนูดดิน ฮาชิม

3)  นายคูชรู คาลี วาเดีย

อำนาจ หน้าที่ และความรับผิดชอบของกรรมการบริหาร สรุปไว้ดังนี้

1.  คณะกรรมการบริหารมีหน้าที่บริหารกิจการของบริษัทฯ ภายใต้มติ
    และระเบียบข้อบังคับของคณะกรรมการบริษัท

2.  คณะกรรมการบริหารมีอำนาจทำความตกลง
    หรือทำสัญญาผูกพันบริษัทฯโดยข้อตกลงหรือสัญญานั้นจะต้องอยู่ในขอบอำนาจหน้าที่
    ที่คณะกรรมการบริษัทได้ให้ไว้ และจะต้องให้มีกรรมการบริหารสองคนลงนาม
    และประทับตราสำคัญของบริษัทฯ

3.  คณะกรรมการบริหารมีอำนาจกระทำการใดๆเพื่อผลประโยชน์ของบริษัทฯ และบริษัทย่อย

3. คณะกรรมการตรวจสอบ

กรรมการบริษัท ได้แต่งตั้งคณะกรรมการตรวจสอบ เมื่อวันที่ 24 สิงหาคม 2541
มีวาระการดำรงตำแหน่งท่านละ 2 ปี ปัจจุบันคณะกรรมการตรวจสอบ และเลขานุการ มีรายชื่อดังนี้

1)  พลตำรวจโท เกียรติศักดิ์ ประภาวัต ประธานคณะกรรมการตรวจสอบ

2)  พลเรือเอก ดร. อำนาจ จันทนมัฏฐะ กรรมการตรวจสอบ

3)  นายสุพัฒน์ ศิวะศรีอำไพ กรรมการตรวจสอบ

  นางสาวสมปรารถนา เทพนภาเพลิน เลขานุการคณะกรรมการตรวจสอบ

คณะกรรมการตรวจสอบมีหน้าที่สอบทานและรายงานต่อคณะกรรมการบริษัทในเรื่องดังต่อไปนี้

1.  สอบทานให้บริษัทฯ มีการรายงานทางการเงินอย่างเพียงพอและถูกต้อง

2.  สอบทานให้บริษัทฯ มีระบบการควบคุมภายใน และการตรวจสอบภายในที่มีประสิทธิภาพ

3.  สอบทานให้บริษัทฯ ปฏิบัติตามกฏหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ รวมทั้งกฏหมายอื่นๆ ที่เกี่ยวข้อง

4.  พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัท ฯ

5.  พิจารณาการเปิดเผยสารสนเทศของบริษัทฯในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้มีความถูกต้องและครบถ้วน

6.  รายงานการกำกับดูแลกิจการของคณะกรรมการตรวจสอบโดยเปิยเผยไว้ในรายงานประจำปีของบริษัทฯ

7.  ปฏิบัติการอื่นๆตามที่คณะกรรมการของบริษัทฯ มอบหมาย
    และด้วยความเห็นชอบจากคณะกรรมการตรวจสอบ

ผู้บริหารบริษัทฯ

บริษัทฯ มีผู้บริหารจำนวน 13 ท่าน ดังนี้

+----+-----------------------+-----------------------------------------+
|    | รายชื่อ                 | ตำแหน่ง                                  |
+----+-----------------------+-----------------------------------------+
| 1. | นายคาลิด มอยนูดดิน ฮาชิม  | กรรมการผู้จัดการ                           |
|    |                       |                                         |
+----+-----------------------+-----------------------------------------+
| 2. | นายมูนีร มอยนูดดิน ฮาชิม   | กรรมการ (การพาณิชย์)                      |
|    |                       |                                         |
+----+-----------------------+-----------------------------------------+
| 3. | นายคูชรู คาลี วาเดีย      | กรรมการ (การเงิน)                        |
|    |                       |                                         |
+----+-----------------------+-----------------------------------------+
| 4. | นายไจปาล มันสุขานี       | กรรมการ (เทคนิค) บริษัท เกรท เซอร์เคิล ชิปปิ้ง  |
|    |                       | เอเยนซี่ จำกัด (บริษัทย่อยของบริษัทฯ)           |
+----+-----------------------+-----------------------------------------+
| 5. | นายชีลาล โกปินาธาน      | ผู้อำนวยการ (การพาณิชย์)                    |
|    |                       |                                         |
+----+-----------------------+-----------------------------------------+
| 6. | นายโคคา เวนคาตารามานา | ผู้อำนวยการ (บริการกองเรือ)                 |
|    | สุดาการ์                |                                         |
+----+-----------------------+-----------------------------------------+
| 7. | นายโกดาการาจีททิล มูราลี่  | ผู้อำนวยการ (เทคนิค)                       |
|    | เมนนอน                |                                         |
+----+-----------------------+-----------------------------------------+
| 8. | นายนีลากันตัน วาสุเดวัน    | ผู้อำนวยการ (การจัดการด้านความเสี่ยงภัย)       |
|    |                       |                                         |
+----+-----------------------+-----------------------------------------+
| 9. | นายสตีเฟน โกลา         | ผู้อำนวยการ (บริหารความปลอดภัยระหว่างประเทศ) |
|    |                       | (ISM)                                   |
+----+-----------------------+-----------------------------------------+
| 10 | นายกามาล กุมาร ดู       | ผู้อำนวยการ (เทคโนโลยีสารสนเทศ)            |
| .  |                       |                                         |
+----+-----------------------+-----------------------------------------+
| 11 | นางสาวสมปรารถนา       | ผู้ช่วยผู้อำนวยการ (การเงินและบัญชี)            |
| .  | เทพนภาเพลิน            |                                         |
+----+-----------------------+-----------------------------------------+
| 12 | นายกิรัน กิสซารินาท ไวดี   | ผู้จัดการอาวุโส (บัญชี และ MIS)               |
| .  |                       |                                         |
+----+-----------------------+-----------------------------------------+
| 13 | นายยิ่งยง กังแฮ          | ผู้จัดการอาวุโส (บัญชีของกลุ่มบริษัท)             |
| .  |                       |                                         |
+----+-----------------------+-----------------------------------------+

หมายเหตุ: ประวัติผู้บริหารปรากฏตามเอกสารแนบท้าย 1

ประวัติการกระทำผิดของผู้บริหาร

- ไม่มี -

(2) การสรรหากรรมการและผู้บริหาร

การแต่งตั้งกรรมการ และผู้บริหาร

บริษัทฯกำหนดให้การแต่งตั้งกรรมการกระทำโดยที่ประชุมผู้ถือหุ้นโดยใช้เสียงข้างมากตามหลักเกณฑ์และวิธีการดังต่อไปนี้

1.  ผู้ถือหุ้นหนึ่งหุ้นมีหนึ่งคะแนนเสียง

2.  โดยที่ผู้ถือหุ้นแต่ละคนต้องใช้คะแนนเสียงที่มีอยู่ทั้งหมดเลือกตั้งบุคคลคนเดียว
    หรือหลายคนเป็นกรรมการ

3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมี
    หรือจะพึงเลือกตั้งในครั้งนั้น
    และในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

คณะกรรมการมีอำนาจในการแต่งตั้งกรรมการบริหารจากกรรมการของบริษัทฯ
โดยมีจำนวนไม่น้อยกว่าสามคน เพื่อบริหารกิจการของบริษัทฯ

(3) ค่าตอบแทนผู้บริหาร

โปรดดูรายละเอียดภายใต้หัวข้อ “รายงานการปฎิบัติตามหลักการกำกับดูแลกิจการที่ดี 15 ข้อ ข้อที่10 เรื่อง ค่าตอบแทนกรรมการและผู้บริหาร” ด้านล่างนี้

(4) บุคลากร

-   บริษัทฯ มีพนักงานประจำสำนักงานและลูกเรือ ซึ่งมีรายละเอียดดังนี้

  ------------------------------------------ -------------- --------------
  รายละเอียด                                  2549           2548

  จำนวนพนักงาน ประจำสำนักงานและลูกเรือ ณ วันสิ้นปี   1,523          1,524

  ค่าใช้จ่ายเกี่ยวกับพนักงานสำหรับปี (พันบาท)          1,447,047      1,401,337
  ------------------------------------------ -------------- --------------

-   ผลประโยชน์พนักงาน

บริษัทฯ บริษัทย่อย
และพนักงานได้ร่วมกันจดทะเบียนจัดตั้งกองทุนสำรองเลี้ยงชีพตามพระราชบัญญัติกองทุนสำรองเลี้ยงชีพ
พ.ศ. 2530 ซึ่งประกอบด้วยเงินที่พนักงานจ่ายสะสมเป็นรายเดือนในอัตราร้อยละ 5 ของเงินเดือน
และเงินที่บริษัทฯและบริษัทย่อยจ่ายสมทบให้ในอัตราเดียวกัน
กองทุนสำรองเลี้ยงชีพนี้บริหารโดยธนาคารกรุงเทพ จำกัด (มหาชน)
และจะจ่ายให้แก่พนักงานในกรณีที่ออกจากงานตามระเบียบของกองทุนฯ ในปี 2548
บริษัทฯและบริษัทย่อยได้จ่ายเงินสมทบเข้ากองทุนฯเป็นจำนวนเงิน 1.3 ล้านบาท

-   บริษัทฯ มีนโยบายในการพัฒนาพนักงานดังนี้

1.  ให้พนักงานเข้าร่วมการอบรม สัมมนา การประชุมเพื่อเพิ่มพูนความรู้ความสามารถ

2.  ให้ทุนการศึกษาแก่นักเรียนดีเด่นของศูนย์ฝึกพาณิชย์นาวีและให้โอกาสนักเรียนเข้าร่วมฝึกงานกับบริษัทฯรวมทั้งการรับเข้าเป็นพนักงานของบริษัทฯเมื่อจบการศึกษา

3.  ให้ทุนสำหรับลูกเรือในการศึกษาเพิ่มเติมทางด้านการจัดการเดินเรือ

4.  สนับสนุนให้พนักงานเข้าเป็นสมาชิกสมาคมวิชาชีพต่างๆ

โปรดดูรายละเอียดเพิ่มเติมเกี่ยวกับพนักงานและลูกเรือได้ในหัวข้อ
“รายงานการปฎิบัติตามหลักการกำกับดูแลกิจการที่ดี 15 ข้อที่ 3 สิทธิของผู้มีส่วนได้เสีย”

(5) การดูแลเรื่องการใช้ข้อมูลภายใน

โปรดดูรายละเอียดภายใต้หัวข้อ “รายงานการปฎิบัติตามหลักการกำกับดูแลกิจการที่ดี 15 ข้อ ลำดับที่ 6.2” ด้านล่างนี้

6.  การกำกับดูแลกิจการ

รายงานการปฎิบัติตามหลักการกำกับดูแลกิจการที่ดี 15 ข้อ

คำจำกัดความ

การกำกับดูแลกิจการ หรือ Corporate Governance
หมายถึงระบบที่จัดให้มีโครงสร้างและกระบวนการของความสัมพันธ์ระหว่างคณะกรรมการ
ฝ่ายจัดการ และผู้ถือหุ้น เพื่อสร้างความสามารถในการแข่งขัน
นำไปสู่การเติบโตและเพิ่มคุณค่าให้กับผู้ถือหุ้นในระยะยาวโดยคำนึงถึงผู้มีส่วนได้เสียอื่นประกอบ

คำจำกัดความดังกล่าวในข้างต้น
เป็นไปตามข้อเสนอแนะของสำนักงานคณะกรรมการกำกับหลักทรัพย์และตลาดหลักทรัพย์ และบริษัทฯ
มีความพยายามอย่างยิ่งที่จะผลักดันให้การกำกับดูแลกิจการดังกล่าวเกิดขึ้นอย่างสมบูรณ์ภายในองค์กร

1. นโยบายเกี่ยวกับการกำกับดูแลกิจการ

คณะกรรมการตระหนักถึงความสำคัญ
และความจำเป็นของการกำกับดูแลกิจการต่อการดำเนินธุรกิจให้มีการเจริญเติบโตและเพิ่มมูลค่าให้แก่ผู้ถือหุ้นในระยะยาว
จึงได้พิจารณากำหนดนโยบายเกี่ยวกับการกำกับดูแลกิจการขึ้น โดยคณะกรรมการบริษัทฯ
มีความมุ่งมั่นและตั้งใจที่จะปฏิบัติตามหลักการดังกล่าว
ด้วยการกำหนดนโยบายและทิศทางการดำเนินงานของบริษัทฯ
การให้ความสำคัญต่อความเพียงพอของระบบการควบคุมและการตรวจสอบภายใน
การกำกับดูแลฝ่ายบริหารให้ดำเนินการตามนโยบายอย่างมีประสิทธิภาพ
เพื่อประโยชน์ในระยะยาวของผู้ถือหุ้นภายใต้กรอบข้อกำหนดของกฎหมายด้วยความโปร่งใสและจริยธรรมทางธุรกิจที่ดี
และได้จัดทำคู่มือนโยบายการกำกับดูแลกิจการขึ้นอย่างเป็นลายลักษณ์อักษร
และประกาศให้พนักงานในทุกระดับชั้นได้รับทราบ
ทั้งนี้เพื่อให้ผู้ที่เกี่ยวข้องทุกฝ่ายของบริษัทฯได้มีความตระหนักและให้ความสำคัญด้านการกำกับดูแลกิจการที่ดี
รวมทั้งได้เปิดเผยนโยบายดังกล่าวไว้ในเว็บไซต์ของบริษัทฯ เพื่อให้บุคคลภายนอกได้รับทราบ

คู่มือนโยบายการกำกับดูแลกิจการของบริษัทฯ ครอบคลุมหลักสำคัญ 5 ส่วนดังต่อไปนี้

1. สิทธิและความเท่าเทียมกันของผู้ถือหุ้นและผู้มีส่วนได้เสีย

2. โครงสร้าง บทบาท หน้าที่ ความรับผิดชอบ และความเป็นอิสระของคณะกรรมการบริษัทฯ

3. การเปิดเผยข้อมูลและความโปร่งใส

4. การควบคุมและการบริหารความเสี่ยง

5. จริยธรรมธุรกิจ

คณะกรรมการยังกำหนดให้มีการพิจารณาคู่มือนโยบายการกำกับดูแลกิจการ
รวมทั้งการประเมินผลการปฏิบัติตามคู่มือนโยบายดังกล่าวเป็นประจำทุกปี โดยจะเริ่มถือปฏิบัติตั้งแต่ปี
2550 เป็นต้นไป ทั้งนี้เพื่อให้คู่มือนโยบายการกำกับดูแลกิจการของบริษัทฯ
ได้มีการปรับปรุงให้มีความทันสมัยและสอดคล้องกับสถานการณ์ปัจจุบัน

เพื่อเป็นการส่งเสริมความรู้ความเข้าใจด้านหลักการกำกับดูแลกิจการที่ดีของกรรมการบริษัทฯ
บริษัทฯ จึงสนับสนุนและส่งเสริมให้กรรมการทุกท่านได้เข้าร่วมหลักสูตรฝึกอบรมต่างๆ ที่เกี่ยวข้อง
เช่นหลักสูตร Director Accreditation Program (DAP) และหลักสูตร Director
Certificate Program (DCP) ซึ่งจัดโดยสมาคมส่งเสริมสถาบันกรรมการบริษัทไทย (IOD)

2. สิทธิของผู้ถือหุ้น

บริษัทฯ มีความรับผิดชอบต่อผู้ถือหุ้นในเรื่องที่เกี่ยวกับการเปิดเผยสารสนเทศ วิธีการปฏิบัติทางบัญชี
การใช้สารสนเทศภายใน ความขัดแย้งทางผลประโยชน์
โดยคณะกรรมการและผู้บริหารจะต้องมีความซื่อสัตย์สุจริต ตลอดจนตัดสินใจดำเนินการใด ๆ
ด้วยความสุจริตใจและเป็นธรรมต่อผู้ถือหุ้นทั้งรายใหญ่และรายย่อย และเพื่อผลประโยชน์โดยรวม
โดยบริษัทฯ ได้ดำเนินการในเรื่องต่างๆ ดังต่อไปนี้

2.1 พิจารณาแต่งตั้งกรรมการบริษัทฯ เป็นรายบุคคล

บริษัทฯ ได้ปรับปรุงเอกสารประกอบการพิจารณาแต่งตั้งกรรมการบริษัทฯ เป็นรายบุคคล
รวมทั้งเพิ่มเติมข้อมูลอื่นๆ ของกรรมการบริษัทฯ แต่ละท่านในรายงานประจำปี
และเสนอต่อผู้ถือหุ้นของบริษัทฯ เพื่อพิจารณาอนุมัติแต่งตั้งในการประชุมผู้ถือหุ้นสามัญประจำปี
เพื่อให้ผู้ถือหุ้นของบริษัทฯ ได้รับข้อมูลที่ถูกต้อง ครบถ้วน
และเพียงพอต่อการพิจารณาแต่งตั้งกรรมการบริษัทฯ ซึ่งข้อมูลดังกล่าวมีรายละเอียดดังต่อไปนี้

-   ประวัติเบื้องต้น ได้แก่ ชื่อ ตำแหน่ง อายุ ประวัติการศึกษา การฝึกอบรม อาชีพ
    การเป็นกรรมการในบริษัทอื่น ประสบการณ์อื่นๆ และข้อพิพาททางกฎหมาย (ถ้ามี)

-   การดำรงตำแหน่งในธุรกิจที่เกี่ยวเนื่องกับธุรกิจของบริษัทฯ

-   วิธีสรรหา (กรณีพ้นจากตำแหน่งตามวาระการดำรงตำแหน่ง)

-   ผลการปฏิบัติงานที่ผ่านมา เช่น การเข้าร่วมประชุมของกรรมการ

2.2 พิจารณานโยบายและค่าตอบแทนของกรรมการบริษัทฯ

บริษัทฯได้ปฏิบัติตามนโยบายว่าด้วยค่าตอบแทนของกรรมการบริษัทฯ
ซึ่งจะพิจารณาอนุมัติโดยผู้ถือหุ้นของบริษัทฯ ในการประชุม ผู้ถือหุ้นสามัญประจำปี
โดยหลักเกณฑ์/วิธีการกำหนดค่าตอบแทนของกรรมการบริษัทฯ ได้กล่าวไว้แล้วในหัวข้อเรื่อง
“ค่าตอบแทนของกรรมการและผู้บริหาร”

2.3 พิจารณาแต่งตั้งผู้สอบบัญชีภายนอก

บริษัทฯได้ปฏิบัติตามนโยบายว่าด้วยค่าตอบแทนของผู้สอบบัญชีภายนอกของบริษัทฯ
ซึ่งจะพิจารณาอนุมัติโดยผู้ถือหุ้นของบริษัทฯ ในการประชุมผู้ถือหุ้นสามัญประจำปี
และได้ปรับปรุงให้ข้อมูลประกอบการแต่งตั้งผู้สอบบัญชีภายนอกของบริษัทฯ มีความถูกต้อง ครบถ้วน
และเพียงพอต่อการพิจารณาอนุมัติของผู้ถือหุ้น
ซึ่งข้อมูลประกอบการแต่งตั้งผู้สอบบัญชีภายนอกมีรายละเอียดดังต่อไปนี้

-   ชื่อสำนักงานสอบบัญชี

-   ชื่อผู้สอบบัญชี

-   ค่าตอบแทนของผู้สอบบัญชีสำหรับปีที่ขออนุมัติ
    โดยแยกต่างหากอย่างชัดเจนระหว่างค่าสอบบัญชีกับค่าบริการอื่นๆ
    ที่ไม่เกี่ยวข้องกับการสอบบัญชี

-   ค่าตอบแทนของผู้สอบบัญชีสำหรับปีที่ผ่านมา

-   ความสัมพันธ์อื่นๆ กับบริษัทฯ

-   จำนวนปีที่เป็นผู้สอบบัญชี (ในกรณีที่แต่งตั้งผู้สอบบัญชีคนเดิม)

-   การประเมินผลงานในปีที่ผ่านมา

-   เหตุผลในการเปลี่ยนแปลงผู้สอบบัญชี (ในกรณีที่มีการแต่งตั้งผู้สอบบัญชีคนใหม่)

2.4 พิจารณานโยบายจ่ายเงินปันผล

ปัจจุบันนโยบายการจ่ายเงินปันผลของบริษัทฯ ได้อนุมัติโดยผู้ถือหุ้นของบริษัทฯ
เมื่อครั้งการประชุมผู้ถือหุ้นสามัญประจำปี 2547
และจะมีการพิจารณาอนุมัติตามการเปลี่ยนแปลงที่เกิดขึ้นในอนาคต

2.5 พิจารณาแผนการซื้อหุ้นคืน

บริษัทฯ
ได้ขออนุมัติจากที่ประชุมผู้ถือหุ้นสำหรับการดำเนินการเรื่องการซื้อหุ้นคืนโดยผู้ถือหุ้นอนุมัติให้คณะกรรมการบริษัทฯ
สามารถทำการซื้อหุ้นคืนได้ โดยให้เป็นไปตามกฎข้อบังคับของ ตลท./กลต.

2.6 หนังสือเชิญประชุมผู้ถือหุ้นและวาระการประชุม

สำหรับการประชุมผู้ถือหุ้นสามัญ ประจำปี 2550 บริษัทฯ
ได้เปิดโอกาสให้ผู้ถือหุ้นได้เสนอวาระสำหรับการประชุม
โดยกำหนดนโยบายและช่องทางการสื่อสารผ่านเว็บไซต์ของบริษัทฯ
และประกาศผ่านทางตลาดหลักทรัพย์ฯ
โดยผู้ถือหุ้นหรือกลุ่มผู้ถือหุ้นสามารถนำเสนอวาระการประชุมล่วงหน้า
เพื่อพิจารณาบรรจุในวาระการประชุมผู้ถือหุ้น

บริษัทฯ จัดทำหนังสือเชิญประชุมผู้ถือหุ้นที่มีข้อมูลที่ถูกต้อง ครบถ้วน
และเพียงพอต่อการพิจารณาของผู้ถือหุ้นซึ่งถือเป็นนโยบายปกติของบริษัทฯ
โดยหนังสือเชิญประชุมผู้ถือหุ้นที่จะส่งถึงผู้ถือหุ้นสำหรับการประชุมผู้ถือหุ้นสามัญประจำปีได้ระบุถึงจุดประสงค์
เหตุผล และความเห็นของกรรมการบริษัทฯ ประกอบในแต่ละวาระการประชุม
และไม่แก้ไขวาระการประชุมถ้าไม่ได้รับความเห็นชอบจากผู้ถือหุ้น

บริษัทฯ จะเปิดเผยร่างหนังสือเชิญประชุมผู้ถือหุ้นสามัญประจำปี 2550 ไว้ในเว็บไซต์ของบริษัทฯ
ล่วงหน้าก่อนจัดส่งให้กับผู้ถือหุ้น และจะแจ้งวันประชุมผู้ถือหุ้นต่อตลาดหลักทรัพย์ อย่างน้อย 45
วันก่อนวันประชุม และทางบริษัทฯ จะดำเนินการจัดส่งหนังสือเชิญประชุมให้แก่ผู้ถือหุ้น อย่างน้อย 14
วันก่อนวันประชุม

2.7 บริษัทฯ จัดให้ผู้ถือหุ้นได้มีโอกาสแสดงความเห็นอย่างเต็มที่
เท่าเทียมกันและเพียงพอต่อการพิจารณาในแต่ละวาระการประชุม และสนับสนุนให้ผู้ถือหุ้นได้ซักถามในประเด็นสงสัยต่างๆที่เกี่ยวข้อง
โดยผู้บริหารและ/หรือผู้ที่เกี่ยวข้องโดยตรงกับประเด็นนั้นๆ จะเป็นผู้ตอบคำถาม

2.8 บริษัทฯ ได้จัดทำรายงานการประชุมผู้ถือหุ้นที่ถูกต้อง ครบถ้วนและชัดเจน
ซึ่งได้บันทึกข้อมูลต่างๆ เช่น รายชื่อกรรมการที่เข้าร่วมประชุม คำถาม/คำตอบในที่ประชุมผู้ถือหุ้น
วิธีการลงคะแนนเสียง วิธีนับคะแนนเสียง และผลการลงคะแนนเสียง

2.9 บริษัทฯ มีนโยบายจัดประชุมผู้ถือหุ้นเพื่อพิจารณาอนุมัติกรณีที่มีเหตุการณ์สำคัญ ๆ
ที่กระทบต่อการดำเนินงานของบริษัทฯ
โดยจัดเอกสารประกอบการพิจารณาที่ถูกต้องและเพียงพอต่อการตัดสินใจของผู้ถือหุ้น เช่น เมื่อปี
2547 กรณีซื้อเรือเดินทะเลจำนวน 15 ลำ เป็นต้น ซึ่งบริษัทฯ
ได้แต่งตั้งที่ปรึกษาอิสระเพื่อทำหน้าที่เป็นที่ปรึกษาให้แก่ผู้ถือหุ้นโดยเฉพาะด้วย

2.10 บริษัทฯ มีการติดตามและสอบทานเงินปันผลที่ผู้ถือหุ้นของบริษัทฯ ยังไม่ได้รับ
และพยายามติดต่อกับผู้ถือหุ้นเพื่อให้ผู้ถือหุ้นของบริษัทฯ ทุกคนได้รับเงินปันผลจากบริษัทฯ
รวมทั้งการให้คำแนะนำแก่ผู้ถือหุ้นของบริษัทฯ ถึงวิธีการรับเงินปันผลในกรณีที่มีปัญหาต่าง ๆ

นอกจากนี้บริษัทฯ ยังได้ตระหนักและให้ความสำคัญถึงการปฏิบัติต่อผู้ถือหุ้นอย่างเท่าเทียมกัน
ทั้งในส่วนของการเรียกประชุมผู้ถือหุ้น การจัดประชุมผู้ถือหุ้น และเพื่อเป็นการปกป้องสิทธิของผู้ถือหุ้น
บริษัทฯ จึงได้ปฏิบัติต่อผู้ถือหุ้นทุกรายอย่างเท่าเทียมกันดังต่อไปนี้

-   กำหนดวัน เวลา และสถานที่ในการประชุมผู้ถือหุ้น
    โดยคำนึงถึงความสะดวกในการเข้าร่วมประชุมของผู้ถือหุ้นทุกรายอย่างเท่าเทียมกัน

-   กำหนดให้ผู้ถือหุ้น 1 หุ้น มีสิทธิออกเสียงลงคะแนนได้ 1 เสียง

-   อำนวยความสะดวกสำหรับการลงคะแนนเสียงด้วยการจัดให้มีการมอบฉันทะโดยจัดแบบฟอร์มการมอบฉันทะ
    พร้อมทั้งอธิบายถึงขั้นตอนวิธีการปฏิบัติเกี่ยวกับการมอบฉันทะ
    และพยายามจัดส่งหนังสือเชิญประชุมผู้ถือหุ้นภายในระยะเวลาที่มากพอและเท่าที่บริษัทฯ
    สามารถกระทำได้ภายใต้ข้อบังคับต่าง ๆ ที่เกี่ยวข้อง คือก่อนวันประชุมผู้ถือหุ้นอย่างน้อย 14
    วัน

-   กำหนดให้มีการลงทะเบียนผู้ถือหุ้นอย่างน้อย 1 ชั่วโมง
    ก่อนเริ่มประชุมผู้ถือหุ้นเพื่อให้มีเวลาในการลงทะเบียนที่เพียงพอ

-   ให้ความสำคัญเกี่ยวกับการทำรายการที่เกี่ยวโยงกันที่อาจจะนำมาซึ่งความขัดแย้งทางผลประโยชน์
    รวมทั้งการอธิบายถึงลักษณะของความเกี่ยวโยงกัน ความสำคัญของการทำรายการ
    มูลค่าของรายการ และแนวโน้มการทำรายการในอนาคต ดังรายละเอียดที่กล่าวไว้ในหัวข้อ
    “รายการที่เกี่ยวโยงกัน” และบริษัทฯ ไม่เคยมีกรณีไม่ปฏิบัติตามกฎ ระเบียบ ข้อบังคับ
    รวมทั้งกฎหมายต่างๆ ที่เกี่ยวข้องกับรายการที่เกี่ยวโยงกัน

-   ปฏิบัติตามอย่างเหมาะสมเกี่ยวกับมาตรการดูแลการใช้ข้อมูลภายใน
    ดังรายละเอียดที่กล่าวไว้ในหัวข้อ “การดูแลเรื่องการใช้ข้อมูลภายใน”
    และยังไม่เคยมีกรณีการใช้ข้อมูลภายในของกรรมการและผู้บริหารบริษัทฯ

ในปี 2549 บริษัทฯ มีการประชุมผู้ถือหุ้นทั้งหมด 1 ครั้ง เป็นการประชุมสามัญประจำปี เมื่อวันที่ 20
เมษายน 2549 ที่โรงแรม อมารี เอเทรียม โดยบริษัทฯ
ได้จัดส่งหนังสือนัดประชุมพร้อมทั้งข้อมูลประกอบการประชุมตามวาระต่าง ๆ
ให้ผู้ถือหุ้นทุกรายทราบล่วงหน้าก่อนวันประชุม 14 วัน
รวมทั้งประกาศหนังสือนัดประชุมดังกล่าวในหนังสือพิมพ์
ทั้งนี้เพื่อเป็นการรักษาไว้ซึ่งผลประโยชน์ของผู้ถือหุ้นเป็นสำคัญ
สำหรับในแต่ละวาระการประชุมนั้นมีความเห็นของคณะกรรมการประกอบ
และมีการบันทึกการประชุมอย่างถูกต้องครบถ้วน รวมทั้งมีการบันทึกประเด็นคำถามคำตอบ
เพื่อให้ผู้ถือหุ้นสามารถตรวจสอบได้
และได้เปิดเผยรายงานการประชุมผู้ถือหุ้นไว้ในเว็บไซต์ของบริษัทฯ

3. สิทธิของผู้มีส่วนได้เสีย

บริษัทฯ เล็งเห็นและให้ความสำคัญต่อผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน ได้แก่
ผู้ถือหุ้น พนักงานและผู้บริหารของบริษัทฯ และบริษัทย่อย หรือผู้มีส่วนได้เสียภายนอก ได้แก่
เจ้าหนี้การค้า ลูกค้า คู่แข่ง ชุมชน/สังคม ภาครัฐและหน่วยงานอื่นๆ ที่เกี่ยวข้อง เนื่องจากบริษัทฯ
ตระหนักถึงแรงสนับสนุนจากผู้มีส่วนได้เสียต่างๆ
ในอันที่จะช่วยสร้างความสามารถในการแข่งขันและสร้างกำไรให้กับบริษัทฯ
และเป็นแรงสนับสนุนอย่างดียิ่งในการสร้างความสำเร็จในระยะยาวของบริษัทฯ ทั้งนี้บริษัทฯ
ได้มีการปรับปรุงแก้ไขเว็บไซต์ของบริษัทฯ ในส่วนของกิจกรรมผู้มีส่วนได้เสีย
โดยผู้มีส่วนได้เสียสามารถใช้ช่องทางติดต่อสื่อสารในการแสดงความคิดเห็นต่าง ๆ
และสามารถติดต่อโดยตรงกับคณะกรรมการตามความประสงค์ โดยไม่ต้องผ่านผู้บริหารของบริษัทฯ

ด้านผู้บริหาร : บริษัทฯ
ตระหนักถึงความสำคัญของผู้บริหารซึ่งเป็นส่วนหนึ่งของปัจจัยแห่งความสำเร็จของการดำเนินธุรกิจของบริษัทฯ
โดยเสนอค่าตอบแทนที่เหมาะสมและเปรียบเทียบกับค่าเฉลี่ยอุตสาหกรรมและค่าเฉลี่ยโดยทั่วไปของบริษัทจดทะเบียน
บริษัทฯเปิดโอกาสให้ผู้บริหารของบริษัทฯได้ทำงานอย่างอิสระ ปราศจากการแทรกแซง
ภายใต้บทบาท หน้าที่และความรับผิดชอบที่มอบหมายโดยคณะกรรมการบริษัทฯ

ด้านพนักงาน : บริษัทฯ
ตระหนักดีว่าพนักงานเป็นส่วนสำคัญของปัจจัยแห่งความสำเร็จอีกปัจจัยหนึ่งของการดำเนินธุรกิจของบริษัทฯ
จึงกำหนดวิธีการจ้างงาน ความเท่าเทียมกันในโอกาสของการจ้างงาน
ความมั่นคงและความก้าวหน้าทางอาชีพ และหลักการอื่นๆ ที่เกี่ยวข้องกับพนักงานและการจ้างงาน
เพื่อให้บริษัทฯ มั่นใจว่าพนักงานมีความรู้ความชำนาญ
ที่จำเป็นสำหรับการดำเนินงานในธุรกิจรวมถึงความเข้าใจในข้อพึงปฏิบัติ มาตรฐานที่เกี่ยวข้อง
แนวทางปฏิบัติที่กำหนดไว้
และข้อตกลงในการที่จะปรับปรุงความรู้ความสามารถเพื่อทำให้การพัฒนาเป็นไปในทิศทางเดียวกันกับแนวโน้มของอุตสาหกรรมในอนาคต

ในส่วนของลูกเรือ บริษัทฯ มีหลักในการปฏิบัติ ดังนี้

บริษัทฯ ได้จัดทำคู่มือเพื่อความปลอดภัยขึ้น และเก็บไว้ที่เรือทุกลำ
ทั้งนี้เพื่อให้การดำเนินกิจกรรมบนเรือทั้งหมดถูกควบคุมและปฏิบัติให้บรรลุผลสำเร็จโดยคำนึงถึงการรักษาความปลอดภัยและการป้องกันเกี่ยวกับ

1. สุขอนามัยและความปลอดภัยของลูกเรือและบุคคลอื่น

2. ทรัพย์สินของบริษัทฯ และของคนอื่นๆ

3. สิ่งแวดล้อม

โดยทันทีที่ลูกเรือขึ้นประจำการบนเรือ คนประจำเรือทุกนายจะต้องรายงานตัวต่อนายเรือ
พร้อมทั้งส่งมอบเอกสารต่างๆ เช่นหนังสือเดินทาง หนังสือคนประจำเรือ ใบสำคัญการฉีดวัคซีน
สัญญาว่าจ้างที่มีผลบังคับใช้แก่นายเรือ การสร้างความคุ้นเคยกับเรือ และจัดเก็บบัญชีรายการต่างๆ
ในที่ที่เหมาะสม โดยที่ทุกห้องพักของลูกเรือจะมีการปิดป้ายหมายเลขเรือช่วยชีวิตตามบัญชีรวมพล
หรือจุดรวมพลในเหตุการณ์ฉุกเฉิน

นอกจากนี้ ยังมีการเรียนรู้เกี่ยวกับการรวมพล การประจำสถานีฉุกเฉิน สถานีเรือฉุกเฉิน
และแผนการรักษาความปลอดภัยซึ่งติดประกาศไว้ในตำแหน่งที่สำคัญบนเรือ
อีกทั้งรายละเอียดคำแนะนำเกี่ยวกับตำแหน่งของอุปกรณ์ดับเพลิง และอุปกรณ์ช่วยชีวิต
ถ้าไม่แน่ใจคำแนะนำต่างๆ ในแผนการ ก็สามารถสอบถามจากนายเรือ ต้นเรือ หรือต้นกล
เพื่อความเข้าใจ โดยที่ทุกคนต้องรับผิดชอบในความปลอดภัยของตนเอง
และรู้หน้าที่ที่ได้รับมอบหมายในสภาวะการณ์ฉุกเฉิน และจำไว้ว่าตนมีหน้าที่อะไร
ส่วนกัปตันเรือหรือผู้แทนจะรับผิดชอบในสถานการณ์ฉุกเฉินและประสานการปฏิบัติการฉุกเฉินทั้งหมด
นอกจากนั้นกัปตันเรือยังจะต้องกระทำการใดๆ ก็ตาม
ซึ่งเป็นสิ่งจำเป็นเพื่อความปลอดภัยของคนประจำเรือ เรือและสินค้า

สำหรับข้อกำหนดในนโยบายเกี่ยวกับสุขอนามัยและความปลอดภัยนั้นเป็นนโยบายของบริษัทฯที่จะส่งเสริมกิจกรรมสุขอนามัยและความปลอดภัยของลูกเรือ
บริษัทฯให้ความสำคัญต่องานด้านสุขภาพและความปลอดภัยเท่าเทียมกับงานเชิงพาณิชย์และงานด้านการปฏิบัติงาน และเป็นความรับผิดชอบของผู้บริหาร
กล่าวคือ ความรับผิดชอบเกี่ยวกับสุขภาพและความปลอดภัยของลูกเรือ
มีความชัดเจนและกำหนดเป็นสัดส่วน
โดยมีจุดมุ่งหมายว่าอุบัติเหตุนั้นสามารถป้องกันได้โดยการจัดการความเสี่ยง
วัตถุประสงค์ของนโยบายเกี่ยวกับสุขอนามัยและความปลอดภัย ได้แก่

1. เพื่อบ่งบอกลักษณะสิ่งต่างๆ
ที่อาจจะเป็นอันตรายได้และจัดให้มีแบบแผนสิ่งอำนวยความสะดวกและการวางแผนเพื่อมิให้มีอุบัติเหตุเกิดขึ้น

2. เพื่อสร้างวิธีการปฏิบัติ
และมาตรฐานเพื่อก่อให้เกิดความปลอดภัยในสุขภาพและสภาพแวดล้อมในการทำงานสำหรับลูกเรือทุกคน

3. คนประจำเรือต้องได้รับการฝึกอบรมและคำแนะนำมาแล้ว
เพื่อสามารถปฎิบัติงานตามหน้าที่ที่รับผิดชอบและเกี่ยวกับความปลอดภัยอย่างมีประสิทธิภาพ

4. จัดหาและรักษาให้มีช่องทางการติดต่อสื่อสารอย่างมีประสิทธิภาพ

5. ให้ความรู้เกี่ยวกับสุขอนามัยและความปลอดภัยในทุกระดับ
ตลอดจนสนับสนุนให้ลูกเรือได้มีส่วนร่วมในการส่งเสริมด้านความปลอดภัย

6. ปฏิบัติตามระบบการตรวจสอบเพื่อวัดผลการจัดเตรียมการเพื่อสุขภาพและความปลอดภัย

7. ปฏิบัติตามกฎหมายที่เกี่ยวข้อง และการปฏิบัติตามสิ่งที่ดีที่ในอุตสาหกรรมปฏิบัติ

8. จัดให้ลูกเรือทำสัญญาพร้อมกับให้คำแนะนำที่จำเป็น
เพื่อให้ลูกเรือทุกคนได้เข้าใจในนโยบายของบริษัทฯ รวมทั้งมาตรฐานเพื่อความปลอดภัย

ลูกเรือทุกคนมีหน้าที่ที่จะต้องรับผิดชอบต่อการกระทำและระมัดระวังเพื่อป้องกันตนเอง ผู้ร่วมงาน
และบุคคลอื่นจากการบาดเจ็บหรือป้องกันการเจ็บป่วยซึ่งอาจเกิดขึ้นจากการกระทำของลูกเรือเอง
โดยข้อกำหนดนโยบาย วิธีปฏิบัติร่วมกัน
และการฝึกปฏิบัติจะได้รับการทบทวนอย่างสม่ำเสมอและเมื่อมีปัจจัยใหม่ๆ
ที่เป็นผลต่อสุขภาพและความปลอดภัย
ทั้งนี้เพื่อให้แน่ใจได้ว่านโยบายเพื่อสุขภาพและความปลอดภัยของบริษัทฯ
ได้มีการปรับปรุงอย่างต่อเนื่องตลอดเวลา

นอกจากนี้ บริษัทฯ
ยังได้กำหนดนโยบายเกี่ยวกับยาเสพติดและการดื่มเครื่องดื่มที่มีแอลกอฮอล์ให้เป็นไปตามข้อเสนอแนะของ
OCIMF ในเรื่อง “คำแนะนำสำหรับการควบคุมยาเสพติดและเครื่องดื่มที่มีแอลกอฮอล์บนเรือ”
ซึ่งรายละเอียดจะระบุอยู่ในคู่มือระบบการจัดการเพื่อความปลอดภัยบนเรือทุกลำ
รวมทั้งประกาศให้พนักงานทุกคนรับทราบ

มีอีกหลายประการเกี่ยวกับนโยบายดังกล่าว
เนื่องจากยาเสพติดและเครื่องดื่มที่มีแอลกอฮอล์นั้นทำให้เกิดความรู้สึกเฉื่อยชาในขณะปฏิบัติงานซึ่งอาจจะทำให้ตนเองและเพื่อนคนงานประจำเรือตกอยู่ในความเสี่ยงโดยไม่จำเป็น
ดังนั้นบริษัทฯ จะร่วมมือกับเจ้าหน้าที่ตำรวจหรือหน่วยงานซึ่งมีอำนาจหน้าที่เกี่ยวข้องในการดำเนินคดี
ฟ้องร้อง ผู้ใช้หรือมีไว้ครอบครองยาเสพติด/สิ่งผิดกฎหมายบนเรือ

ลูกเรือแต่ละคนต้องได้รับการพักผ่อนที่เพียงพอซึ่งถือว่าเป็นสิ่งจำเป็น เพื่อหลีกเลี่ยงความเหนื่อยล้า
และความตึงเครียด ซึ่งอาจมีส่วนเกี่ยวข้องกับการเกิดอุบัติเหตุบนเรือ ดังนั้นบริษัทฯ
จึงปฏิบัติตามข้อกำหนดเกี่ยวกับเวลาการพักผ่อนอย่างน้อยที่สุดตามอนุสัญญาระหว่างประเทศว่าด้วยการฝึกอบรม
การออกประกาศนียบัตร และการเข้ายาม สำหรับคนบนเรือ ค.ศ. 1995 (STCW 95)
และอนุสัญญาองค์การแรงงานระหว่างประเทศ 180

เพื่อให้เป็นไปตามวิธีการเพื่อความปลอดภัยของบริษัทฯ
องค์กรเพื่อความปลอดภัยจึงได้ถูกเลือกและจัดตั้งขึ้น
เพื่อให้แน่ใจได้ว่าคำถามเกี่ยวกับความปลอดภัยและสิ่งแวดล้อมได้นำไปปฏิบัติต่อลูกเรือและ/หรือการจัดการของเรือ
สิ่งที่อาจเป็นอันตรายต้องประกาศแจ้งให้ทราบทันที
โดยจะไม่รอกระทั่งมีการประชุมเกี่ยวกับความปลอดภัยครั้งต่อไป
องค์กรเพื่อความปลอดภัยมีหน้าที่รับผิดชอบดังต่อไปนี้

-   วางแผน จัดการ และร่วมมือเพื่อสุขภาพและความปลอดภัยเกี่ยวกับงานที่ทำ

-   บันทึกปัญหาการทำงานที่เกี่ยวกับสิ่งแวดล้อม

-   จัดทำข้อเสนอ
    รวมทั้งการลำดับความเร่งด่วนและตารางเวลาหรือทางออกของปัญหาที่เป็นไปได้

-   ควบคุมสภาวะเกี่ยวกับความปลอดภัยและสุขภาพ

-   เพื่อแน่ใจได้ว่าสาเหตุของอุบัติเหตุ การเจ็บป่วย และการพลาดพลั้ง
    มีการสอบสวนและนำไปสู่มาตรการเพื่อป้องกันการเกิดขึ้นอีก

-   เพื่อรายงานให้ทราบเกี่ยวกับบทบัญญัติซึ่งมีผลบังคับใช้
    การวางหลักการเกี่ยวกับการฝึกหัดและการชี้แนะของนายประจำเรือและลูกเรือ

นอกจากนี้ บริษัทฯจัดให้มีนโยบายด้านผลตอบแทนสำหรับพนักงานที่สำนักงานของบริษัทฯ
ทั้งในรูปของเงินเดือน โบนัส และสวัสดิการต่างๆ เช่นการเสนอกองทุนสำรองเลี้ยงชีพ
ตามความสมัครใจ ผลตอบแทนของพนักงานขึ้นอยู่กับผลการปฏิบัติงาน
หน้าที่และความรับผิดชอบของพนักงาน
ส่วนเพิ่มอื่นๆขึ้นอยู่กับฐานะทางการเงินและผลการดำเนินงานและแผนงานในอนาคตของบริษัทฯ
ในเรื่องการสร้างแรงจูงใจระยะยาว แม้ว่าบริษัทฯ
จะไม่มีผลตอบแทนระยะยาวสำหรับพนักงานในรูปของ ESOP เนื่องจากบริษัทฯ
เห็นว่าเป็นเรื่องราคาหุ้นของบริษัทฯ ซึ่งขึ้นอยู่กับปัจจัยต่างๆ
ซึ่งไม่สามารถควบคุมได้โดยตรงเช่นเดียวกับอัตราค่าระวางเรือในตลาดสากล
นอกจากนี้ราคาหุ้นของบริษัทฯก็ไม่ได้สะท้อนถึงผลการปฏิบัติงานของพนักงานที่แท้จริง
อย่างไรก็ตามบริษัทฯ ได้แบ่งปันผลกำไรจากการดำเนินงานแก่พนักงานของบริษัทฯ
ในรูปของเงินโบนัสประจำปีโดยพิจารณาจากผลการดำเนินงานของบริษัทฯเปรียบเทียบกับเป้าหมายที่กำหนดไว้
และใช้เป็นเกณฑ์ในการจ่ายโบนัสประจำปีแก่พนักงาน

บริษัทฯ จัดให้มีการฝึกอบรมสำหรับพนักงานที่อยู่ที่สำนักงานและบนเรือทั้งในและนอกสถานที่
โดยบริษัทฯจะเป็นผู้รับผิดชอบค่าใช้จ่ายทั้งหมดที่เกิดขึ้น
นอกจากนี้บริษัทฯยังอนุญาตให้ลางานหรือกำหนดเวลาการทำงานผ่อนปรนเป็นกรณีพิเศษสำหรับพนักงานที่ต้องการศึกษาในระดับที่สูงขึ้น
รวมทั้งการส่งเสริมการสร้างความสัมพันธ์อันดีระหว่างพนักงานด้วยกันและระหว่างพนักงานกับผู้บริหารบริษัทฯ

ด้านนายหน้า : บริษัทฯ
ตระหนักเป็นอย่างดีว่านายหน้าเป็นส่วนหนึ่งของปัจจัยแห่งความสำเร็จของบริษัทฯและเป็นผู้ที่มีบทบาทสำคัญในฐานะผู้สนับสนุนการดำเนินธุรกิจของบริษัทฯ
บริษัทฯ
จึงปฏิบัติกับนายหน้าด้วยความเป็นธรรมตามเงื่อนไขการค้าที่ตกลงร่วมกันเพื่อสร้างความสัมพันธ์อันดีระหว่างกันในระยะยาว

ด้านเจ้าหนี้เงินกู้ยืม : บริษัทฯ
ตระหนักเป็นอย่างดีว่าเจ้าหนี้เงินกู้ยืมเป็นส่วนหนึ่งของปัจจัยแห่งความสำเร็จของบริษัทฯ
ในฐานะผู้สนับสนุนด้านการเงินแก่บริษัทฯ บริษัทฯ จึงได้ปฏิบัติตามเงื่อนไขการกู้ยืมเงินต่างๆ
รวมทั้งปฏิบัติตามวัตถุประสงค์การกู้เงิน การชำระคืน หลักทรัพย์ค้ำประกัน และข้อตกลงอื่นๆ
ที่ตกลงร่วมกันระหว่างสองฝ่าย

ด้านคู่ค้า : บริษัทฯ ตระหนักเป็นอย่างดีถึงความสำคัญของคู่ค้าของบริษัทฯ
และมั่นใจว่าเงื่อนไขทางการค้าต่างๆ เป็นไปด้วยความเป็นธรรมตามมาตรฐานการค้าโดยทั่วไป
รวมทั้งการปฏิบัติตามเงื่อนไขทางการค้าอย่างเคร่งครัด

ด้านลูกค้า : บริษัทฯ
ตระหนักเป็นอย่างดีว่าลูกค้าเป็นส่วนหนึ่งของปัจจัยแห่งความสำเร็จของการดำเนินธุรกิจของบริษัทฯ
บริษัทฯจึงทำการปกป้องผลประโยชน์ของลูกค้า การตอบสนองความต้องการของลูกค้า
รวมทั้งการให้บริการที่ได้มาตรฐาน
และการรักษาสารสนเทศที่เป็นความลับของลูกค้าโดยจะไม่เปิดเผยสารสนเทศดังกล่าวหากไม่มีการกำหนดจากกฎหมาย
ข้อกำหนด หรือการยินยอมจากผู้เป็นเจ้าของสารสนเทศ รวมถึงประเด็นทางด้านการตลาด
การกำหนดราคา รายละเอียดบริการ คุณภาพและความปลอดภัยของการให้บริการ

ด้านคู่แข่ง : บริษัทฯ ปฏิบัติภายใต้กรอบกติกาของการแข่งขันที่ดี
ไม่ทำลายชื่อเสียงของคู่แข่งทางการค้าด้วยการกล่าวหาบริษัทที่เป็นคู่แข่งทางการค้าด้วยความไม่สุจริตและปราศจากข้อมูลความจริง
รวมทั้งไม่เข้าถึงสารสนเทศที่เป็นความลับของคู่แข่งด้วยวิธีการที่ไม่สุจริตหรือไม่เหมาะสม

ด้านชุมชนและ/หรือสังคม : บริษัทฯ ตระหนักเป็นอย่างดีถึงความรับผิดชอบต่อชุมชนและสังคม
รวมถึงการสนับสนุนกิจกรรมของชุมชนและการเอาใจใส่ต่อผลกระทบต่อผู้ที่อยู่รอบข้างมากกว่าที่มีกำหนดไว้ในกฎหมาย
และพยายามค่อยๆ ที่จะเข้าไปมีส่วนร่วมทางสังคม ซึ่งที่ผ่านมาบริษัทฯ
มีกิจกรรมด้านสังคมและ/ชุมชน ดังต่อไปนี้

-   บริษัทฯ ให้การสนันสนุนการฝึกอบรมบุคคลกรของศูนย์ฝึกพาณิชยนาวี (Merchant Marine
    Training Center) โดยการให้ทุนการศึกษาแก่ผู้มีผลการเรียนดี

-   บริษัทฯ ได้รับนักเรียนที่จบการศึกษาจากศูนย์ฝึกพาณิชยนาวี มาเป็นพนักงาน/ลูกเรือของบริษัทฯ

-   บริษัทฯได้บริจาคอุปกรณ์สำนักงานให้แก่มูลนิธิดวงประทีปและสหทัยมูลนิธิเพื่อใช้ในงานของมูลนิธิในเดือนมีนาคม
    2548

-   บริษัทฯได้ประสานงานกับสภากาชาดไทยให้หน่วยเคลื่อนที่รับบริจาคโลหิตมารับบริจาคที่สำนักงานบริษัทฯ
    สำหรับปี 2547 หน่วยเคลื่อนที่รับบริจาคโลหิตมารับบริจาคโลหิตที่บริษัทฯ 2 ครั้ง

-   โดยปกติแล้วบริษัทฯ
    มักจะจัดให้มีการบริจาคเงินและสิ่งของสำหรับผู้ที่มีความจำเป็นและผู้ที่ยากไร้ เช่น
    บริษัทฯร่วมกับพนักงานได้บริจาคเงินกว่า 1 ล้านบาท
    ผ่านสภากาชาดไทยสำหรับผู้ประสบภัยธรณีพิบัติจากคลื่นยักษ์สึนามิ และเมื่อต้นปี 2547 บริษัทฯ
    ได้บริจาคคอมพิวเตอร์แก่โรงเรียนระดับประถมและมัธยม จำนวน 4 แห่ง ในจังหวัดระยอง
    ที่มีนักเรียนจำนวน 877 คน ให้มีโอกาสศึกษา

-   บริษัทฯ ได้ให้ความช่วยเหลือแก่ประชาชนที่อยู่อาศัยทางภาคใต้ของประเทศไทย
    ซึ่งได้รับผลกระทบและความเสียหาย จากภัยสึนามิ เมื่อเดือนธันวาคม 2547 โดยบริษัทฯ
    และพนักงานได้บริจาคเงินช่วยเหลือ จำนวน 590,000 บาท ให้กับหมู่บ้านทะเลนอก
    จังหวัดระนอง และปรับปรุง/ซ่อมแซมเรือประมงให้สามารถกลับมาประกอบอาชีพได้
    และบริษัทฯ ได้อาสาดูแลและเข้ามาเยี่ยมเยียนหมู่บ้านนี้อย่างสม่ำเสมอ ทั้งนี้บริษัทฯ
    ได้เปิดโอกาสให้เด็กที่ขาดแคลนได้รับทุนการศึกษา (ซึ่งหนึ่งในนั้น
    มีเด็กผู้หญิงคนหนึ่งที่กำลังศึกษาอยู่ในโรงเรียนแห่งหนึ่งที่กรุงเทพฯ) นอกจากนี้ บริษัทฯ
    ยังให้การสนับสนุนการพัฒนาทางร่างกายและสติปัญญาของเด็กหนุ่มในหมู่บ้านแห่งนี้
    เพื่อที่จะก้าวเข้ามาฝึกอบรมอาชีพการเดินเรือขั้นพื้นฐาน โดยทางบริษัทฯ
    เป็นผู้ออกค่าใช้จ่ายดังกล่าว ซึ่งบุคคลเหล่านี้จะเข้ามาประกอบอาชีพการเดินเรือให้กับบริษัทฯ
    ได้อย่างสมบูรณ์และตรงกับสายงานอาชีพในการเดินเรือทะเลระหว่างประเทศ

-   บริษัทฯได้รับรางวัล AMVER (Automated Mutual Assistance Vessel Rescue
    System/ระบบการกู้ภัยเรือร่วมกัน) ประจำปี 2546 ซึ่งรางวัล AMVER
    นี้ได้รับการสนับสนุนโดยหน่วย นาวิกโยธินลาดตระเวนชายฝั่งของสหรัฐอเมริกา
    เป็นโครงการที่มีเอกลักษณ์โดดเด่นเฉพาะ ควบคุมโดยใช้ระบบคอมพิวเตอร์
    มีเรือพาณิชย์ทั่วโลกอาสาสมัครเข้าร่วมโครงการเป็นระบบเครือข่ายการแจ้งข่าวสาร
    การค้นหา และการกู้ภัยเรือที่ครอบคลุมทั่วโลกเพื่อให้การช่วยเหลือเรือที่ประสบภัยในทะเล

-   กองเรือของบริษัทฯ ส่วนใหญ่ถือธงสัญชาติไทย บริษัทฯ
    จึงพยายามอย่างยิ่งไม่ให้ชื่อเสียงของประเทศไทยเสียหาย โดยบริษัทฯ
    มีความมั่นใจว่ามาตรการด้านความปลอดภัยของกองเรือของบริษัทฯ
    สูงกว่าข้อบังคับระเบียบปฏิบัติโดยทั่วไป

-   บริษัทฯให้ความช่วยเหลือในการสร้างโรงเรียนสำหรับเด็กที่ประสบภัยจากแผ่นดินไหวในภาคตะวันตกของประเทศอินเดีย
    เมื่อปี 2544 และในที่สุดโรงเรียนมิตรภาพ อินโด-ไทย ก็เกิดขึ้น
    และสามารถเปิดดำเนินการได้แล้วซึ่งสามารถรับนักเรียนได้จำนวน 700 คนทั้งในระดับประถม
    มัธยมต้น รวมทั้งมัธยมปลาย ซึ่งทำให้ผู้ที่เกี่ยวข้องต่างๆ
    รู้สึกซาบซึ้งและประทับใจในความช่วยเหลือจากประเทศไทย

-   บริษัทฯ ได้บริจาคเงินและอุปกรณ์การศึกษา
    เพื่อจัดทำห้องปฏิบัติการทางวิทยาศาสตร์และสนับสนุนกิจกรรมการเรียนการสอนด้านต่าง ๆ
    ของโรงเรียนบ้านค้อ จ.สุรินทร์ ในเดือนกันยายน 2549

ด้านผู้วางกฎระเบียบ :
นอกเหนือจากที่ได้กล่าวไว้แล้วในส่วนของกฎหมายและระเบียบเกี่ยวกับธุรกิจการเดินเรือในรายงานประจำปีฉบับนี้
บริษัทฯ
ตระหนักเป็นอย่างดีว่าผู้วางกฎระเบียบคือผู้ที่ทำหน้าที่ควบคุมเพื่อให้การดำเนินธุรกิจของบริษัทฯ
เป็นไปด้วยความยุติธรรมและมีความโปร่งใส บริษัทฯ
จึงตระหนักถึงความสำคัญของการปฏิบัติตามกฎระเบียบ ข้อบังคับ รวมทั้งกฎหมายต่างๆ
ที่เกี่ยวข้องกับการดำเนินงานของบริษัทฯ
และได้จัดตั้งฝ่ายตรวจสอบภายในเพื่อดำเนินการในเรื่องนี้โดยเฉพาะและบรรจุเรื่องการตรวจสอบการปฎิบัติตามกฎระเบียบต่างๆ
ไว้ในแผนการตรวจสอบเป็นประจำทุกปี
และรายงานผลโดยตรงต่อคณะกรรมการตรวจสอบตามรายละเอียดที่กล่าวในหัวข้อ
“รายงานคณะกรรมการตรวจสอบ”

ด้านสิ่งแวดล้อม : บริษัทฯ
ตระหนักดีว่าการดำเนินงานของธุรกิจเดินเรือถ้าขาดความรับผิดชอบแล้วอาจมีผลกระทบต่อสภาพแวดล้อม
โดยเฉพาะอย่างยิ่งมลพิษทางน้ำและ/หรือมลพิษทางอากาศ
สำหรับนโยบายการป้องกันรักษาสิ่งแวดล้อม บริษัทฯ
ได้ให้ความสำคัญเพื่อการป้องกันและอนุรักษ์สิ่งแวดล้อม การดำเนินงานด้านสิ่งแวดล้อม มีดังนี้

-   สนับสนุนวิธีการและการปฏิบัติตามมาตรการป้องกันสิ่งแวดล้อมตามกฎหมายของอุตสาหกรรม

-   เพิ่มเติมมาตการใดๆ เพื่อปรับปรุงคุณภาพของสิ่งแวดล้อม

-   การอธิบายทิศทางการจัดการของบริษัทฯด้านสิ่งแวดล้อมที่ชัดเจน
    เพื่อจูงใจให้พนักงานได้ปฏิบัติการเกี่ยวกับสิ่งแวดล้อมด้วยความรู้สึกรับผิดชอบ

-   ออกแบบและดำเนินการเกี่ยวกับเรือให้มีประสิทธิภาพมากที่สุด
    เพื่อกระทบต่อสิ่งแวดล้อมให้น้อยที่สุดเท่าที่จะเป็นไปได้

-   จัดทำแผนฉุกเฉินให้สอดคล้องกับกฎหมาย และการปฏิบัติที่ดี

-   ให้ความรู้และอำนาจหน้าที่ที่เหมาะสมกับพนักงาน
    เพื่อจัดการเกี่ยวกับการดำเนินการต่อสิ่งแวดล้อม

-   ควบคุมและดูแลการดำเนินการต่อสิ่งแวดล้อม
    เพื่อแน่ใจว่าได้มีการนำนโยบายไปใช้ปฏิบัติและเป็นไปตามความต้องการของกฎหมาย

บริษัทฯ
ปฏิบัติตามข้อบังคับเพื่อการอนุรักษ์สิ่งแวดล้อมของอนุสัญญาระหว่างประเทศว่าด้วยการป้องกันมลภาวะจากเรือ
(MARPOL) ซึ่งอนุสัญญาดังกล่าวได้ถูกแบ่งออกเป็น 7 เรื่อง คือ

  1. การป้องกันมลพิษจากน้ำมัน

  2. การควบคุมมลพิษจากสารเคมีเหลว

  3. การป้องกันมลพิษจากสารอันตรายที่บรรจุหีบห่อหรือตู้คอนเทนเนอร์

  4. การป้องกันมลพิษจากน้ำเสียของเรือ

  5. การป้องกันมลพิษจากขยะของเรือ

  6. การป้องกันมลพิษทางอากาศจากเรือ

  7. การป้องกันมลพิษจากน้ำบัลลาสถ่วงเรือ

ลักษณะของการปฏิบัติงานบนเรือทั้งหมดซึ่งมีผลเสี่ยงต่อมลพิษได้กำหนดไว้ในกฎ ข้อบังคับ
และคำแนะนำเพิ่มเติมในคู่มือการปฏิบัติการบนเรือทุกลำของบริษัทฯแล้ว
โดยกัปตันเรือจะเป็นผู้รับผิดชอบสำหรับการควบคุมให้คนบนเรือได้ปฏิบัติตามกฎระเบียบข้อบังคับที่ระบุไว้ในคู่มือการปฏิบัติการบนเรือ
เพื่อป้องกันการกระทำใดๆ
ที่อาจจะส่งผลเสียหายต่อสิ่งแวดล้อมและที่ผ่านมาไม่เคยเกิดเหตุการณ์ใดๆที่ส่งผลเสียหายต่อสิ่งแวดล้อมอย่างร้ายแรงจากการดำเนินงานของบริษัทฯ

ประมวลกฎระเบียบเกี่ยวกับการจัดการเพื่อความปลอดภัยระหว่างประเทศ

(International Safety Management Code (ISM Code))

ประวัติ : การเรียนรู้จากประสบการณ์ เหตุการณ์ทางทะเลตลอดหลายปีที่ผ่านมา
ได้นำมาซึ่งประมวลกฎระเบียบเกี่ยวกับการจัดการเพื่อความปลอดภัยระหว่างประเทศ
International Safety Management Codeหรือ ISM Code
ซึ่งอธิบายถึงความปลอดภัยในการดำเนินงานของเรือเดินทะเลและการป้องกันมลพิษต่างๆ

ในเดือน กรกฎาคม 2541 ISM Code กลายเป็นข้อบังคับสำหรับเรือขนส่งผู้โดยสาร
เรือบรรทุกน้ำมัน และเรือที่มีความเร็วสูง ISM Code
ถูกจัดตั้งขึ้นโดยมีวัตถุประสงค์ด้านการบริหารความปลอดภัย
เพื่อให้การบริหารด้านความปลอดภัยได้ถูกจัดตั้งขึ้นภายในองค์กรต่างๆ เช่น บริษัทเจ้าของเรือ
หรือบุคคลต่างๆ ที่รับผิดชอบด้านการเดินเรือได้มีความตระหนักถึงความสำคัญด้านความปลอดภัย

บริษัทฯ จึงได้ดำเนินการและดำเนินนโยบายเพื่อให้บรรลุวัตถุประสงค์ดังกล่าวข้างต้นแล้ว
ซึ่งรวมถึงการจัดเตรียมเครื่องมืออุปกรณ์พื้นฐานต่างๆที่จำเป็นและการแต่งตั้งบุคคลหรือเจ้าหน้าที่สำนักงาน
ซึ่งรายงานตรงกับผู้บริหารระดับสูง การจัดทำคู่มือด้านการบริหารความปลอดภัย
ด้านวิธีการปฏิบัติต่างๆ และเก็บรักษาไว้บนเรือ

โดยได้ปฏิบัติตามข้อกำหนดของ ISM Code และมาตรฐานด้านคุณภาพ ISO9001 (บริษัทฯ
ได้รับการรับรองในปี 2538) ซึ่งข้อกำหนดแบบหลังนี้
จะมุ่งเน้นในเรื่องความพึงพอใจของลูกค้าเป็นสำคัญ

ประมวลกฎข้อบังคับนี้ถูกนำไปใช้บนเรือและที่สำนักงาน โดยวัตถุประสงค์ทั่วไปของ ISM Code
มีดังนี้

1. เพื่อให้เกิดความปลอดภัยในทะเล

2. เพื่อป้องกันการบาดเจ็บและสูญเสียชีวิต

3. เพื่อหลีกเลี่ยงการกระทำความเสียหายต่อสิ่งแวดล้อม

คู่มือคุณภาพและความปลอดภัยบนเรือ

ด้านทรัพยากรบุคคล

ตลอดหลายปีที่ผ่านมา บริษัทฯไม่เพียงแต่มีความชำนาญด้านการบริหารการเดินเรือเท่านั้น
แต่ยังได้มีการพัฒนาด้านคุณภาพ และความสามารถของพนักงานทั้งบนเรือและที่สำนักงานอีกด้วย
ทั้งนี้บริษัทฯ
เห็นว่าบริษัทฯสามารถประสบความสำเร็จตามเกณฑ์คุณภาพและความปลอดภัยในการเดินเรือได้ด้วยการอุทิศตนและความซื่อสัตย์ของลูกเรือ
ผู้จัดการฝ่ายต่างๆ และฝ่ายตรวจสอบบนเรือ บริษัทฯ
จึงมีนโยบายที่จะสนับสนุนและส่งเสริมความรู้ความสามารถและประสิทธิภาพของพวกเขาเหล่านั้น
เพื่อสร้างโอกาสให้พวกเขาเหล่านั้นได้มีความก้าวหน้าและมั่นคงในหน้าที่การงานต่อไป

การฝึกอบรม

ลูกเรือของบริษัทฯ ถูกกำหนดให้มาที่สำนักงานใหญ่ของบริษัทฯ ที่กรุงเทพฯ
เพื่อรับฟังบรรยายสรุปก่อนที่จะถูกมอบหมายให้ปฏิบัติหน้าที่ในกองเรือของบริษัทฯ
ลูกเรือของบริษัทฯจะได้รับข้อมูลข่าวสารที่เป็นประโยชน์ที่เป็นปัจจุบันอย่างสม่ำเสมอ โดยเฉพาะกฎ
ระเบียบ ข้อบังคับต่างๆ ที่เกี่ยวข้อง
และบ่อยครั้งที่ลูกเรือจะถูกส่งไปอบรมเพื่อเพิ่มเติมความรู้และประสบการณ์ โดยบริษัทฯ
จะเป็นผู้รับผิดชอบด้านค่าใช้จ่ายทั้งหมดที่เกิดขึ้น

ทั้งนี้ บริษัทฯ ยังมีการฝึกอบรมโดยนำโปรแกรมวีดีทัศน์ เกี่ยวกับความปลอดภัยบนเรือที่ดี
มาใช้อีกด้วย

เพื่อให้ลูกเรือใหม่ได้ผ่านกระบวนการเรียนรู้บนเรือ
ผู้บังคับบัญชาจะต้องจัดให้มีการทำกิจกรรมร่วมกัน
รวมทั้งการจัดให้มีการทดสอบความสามารถด้วยระบบคอมพิวเตอร์
เพื่อวัดระดับความสามารถของลูกเรือใหม่
โดยผลที่ได้จากการทดสอบจะถูกนำไปพิจารณาเพื่อหาจุดอ่อนและนำไปสู่การกำหนดแนวทางแก้ไขเพื่อปรับปรุงจุดอ่อนดังกล่าวต่อไป

สุขอนามัย

บริษัทฯ จัดระบบเวชกรรมที่เหมาะสมในระดับที่สูงกว่ามาตรฐานของ International Labor
Organization (ILO) รวมทั้งข้อบังคับอื่นๆ ที่เกี่ยวข้อง ซึ่งทำให้บริษัทฯ
ประสบปัญหากรณีลูกเรือล้มป่วยน้อยมาก

การตรวจสอบภายในบนเรือ

การทำงานของฝ่ายตรวจสอบภายในบนเรือไม่ได้เฉพาะเจาะจงเฉพาะการสอบทานการปฏิบัติตาม
ISM Code เท่านั้น แต่ยังรวมถึงกฎ ระเบียบ ข้อบังคับต่างๆ ของบริษัทฯ อีกด้วย
การตรวจสอบภายในบนเรือถูกดำเนินการโดยทีมงานที่มีคุณสมบัติและประสบการณ์ ที่เหมาะสม
และรายงานผลการปฏิบัติงานต่อกรรมการผู้จัดการโดยตรง

การพัฒนาอย่างต่อเนื่อง

ในกรณีที่เกิดการไม่ปฏิบัติตามกฎ ระเบียบ ข้อบังคับต่างๆ ที่เกี่ยวข้อง
หรืออุบัติเหตุต่างๆจะถูกนำไปสืบสวนและวิเคราะห์เพื่อหาสาเหตุ
และนำไปสู่การกำหนดวิธีการป้องกันที่เหมาะสมต่อไป นอกจากนี้บริษัทฯ
ยังได้กำหนดให้มีการประเมินจุดแข็ง จุดอ่อนของระบบต่างๆ ที่จะมีขึ้นในอนาคต
และการวิเคราะห์ผลการไม่ปฏิบัติตามกฎ ระเบียบ และข้อบังคับต่างๆ ในปีที่ผ่านมา
รวมทั้งการจัดประเภทของการไม่ปฏิบัติตามดังกล่าวออกเป็นหมวดหมู่อย่างชัดเจน เช่น
จำนวนผู้ได้รับบาดเจ็บ เครื่องยนต์เสียหาย สินค้าเสียหาย การเกยตื้น เป็นต้น
โดยที่ประเด็นความผิดพลาดที่เกิดขึ้นจะถูกนำมาวิเคราะห์อย่างละเอียดถึงวิธีการสอบทาน
และมาตรการป้องกัน การดำเนินการดังที่กล่าวนี้นำไปสู่การพัฒนาระบบการบริหารความปลอดภัย
(Safety Management System) ให้ดีขึ้นอย่างต่อเนื่อง

การแบ่งปันการเรียนรู้

บทเรียนต่างๆ ที่ได้จากการเรียนรู้จากอุบัติเหตุต่างๆ และความผิดพลาดเล็กๆ น้อยๆ
ที่เกิดขึ้นจะถูกถ่ายทอดโดยบริษัทเดินเรือต่างๆ ผ่าน Marine Accident Reporting Scheme
(MARS) เพื่อผลประโยชน์ของอุตสาหกรรมเรือ
และทำให้ความปลอดภัยของการเดินเรือโดยทั่วไปสูงขึ้น นอกจากนี้บริษัทฯ
ยังได้พัฒนาระบบซอฟท์แวร์สำหรับการดำเนินงานให้สามารถเชื่อมโยงข้อมูลกันได้ระหว่างสำนักงานใหญ่และกองเรือของบริษัทฯ
ซึ่งระบบดังกล่าวจะถูกพัฒนาให้ดีขึ้นอย่างต่อเนื่อง ทั้งนี้เนื่องจากบริษัทฯ เห็นว่าการสื่อสาร
คือองค์ประกอบที่สำคัญสำหรับการดำเนินงานของเรือ และเป็นประโยชน์ต่อบริษัทฯ ในอนาคต

การทำงานเป็นทีม

บริษัท เกรท เซอร์เคิล ชิปปิ้ง เอเยนซี่ จำกัด ซึ่งเป็นบริษัทย่อยของบริษัทฯ
และรับผิดชอบด้านการบริหารการเดินเรือสำหรับกองเรือทั้งหมดของบริษัทฯ
ได้ให้ความสำคัญของการทำงานเป็นทีม และจัดให้มีการประสานงานที่ดีซึ่งช่วยทำให้บริษัทฯ
ประสบความสำเร็จในการบริหารการเดินเรือ บริษัท เกรท เซอร์เคิล ชิปปิ้ง เอเยนซี่ จำกัด
ยังได้รับประกาศนียบัตรของ ISM Code และการรับรองมาตรฐานคุณภาพ ISO 9001:2000
ด้วยข้อบังคับว่าด้วยการรักษาความปลอดภัยของเรือและท่าเรือระหว่างประเทศ (ISPS)

ซึ่งมีผลบังคับใช้ตั้งแต่เดือนกรกฎาคม 2547 สำหรับเรือขนส่งผู้โดยสาร และเรือขนส่งสินค้า
และเป็นข้อบังคับสากลที่เรือเดินทะเลและท่าเทียบเรือต่างๆ จะต้องปฏิบัติตาม
และมีแนวทางสากลในเรื่องการร่วมมือกันตรวจสอบการปฏิบัติที่คุกคามต่อความปลอดภัยสำหรับการขนส่งทางทะเล

ภายใน 2 เดือนหลังจากเหตุการณ์อันน่าสลดใจ 11 กันยายน 2544 องค์กรเดินเรือสากล
(International Maritime Organization)
ต่างเห็นพ้องกันว่าควรพัฒนาข้อบังคับนี้ใหม่ในส่วนที่เกี่ยวข้องกับความปลอดภัยของเรือเดินทะเลและท่าเรือ
ในเดือนพฤศจิกายน 2544

ISPS แตกต่างกับ ISM Code เนื่องจาก ISM Code มีมามากกว่า 10 ปีแล้ว ในขณะที่ ISPS
เพิ่งจะพัฒนาและเริ่มใช้บังคับข้อบังคับของ ISPS
มีการโต้แย้งอย่างกว้างขวางในกลุ่มอุตสาหกรรมเรือเดินทะเล อย่างไรก็ตามบริษัท เกรท
เซอร์เคิล ชิปปิ้ง เอเยนซี่ จำกัด ได้ประสบความสำเร็จในการปฏิบัติตามข้อบังคับ ISPS
สำหรับเรือทุกลำในกองเรือของบริษัทฯ
ด้วยการจัดให้มีการประเมินความปลอดภัยบนเรือและการจัดทำแผนการพัฒนาด้วยทรัพยากรต่างๆ
ที่มีอยู่ของบริษัทฯ

4. การประชุมผู้ถือหุ้น

บริษัทฯให้ความสำคัญต่อการปฏิบัติต่อผู้ถือหุ้นทุกรายอย่างเท่าเทียมกันและเป็นไปตามหลักเกณฑ์และข้อเสนอแนะของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์ ทั้งในส่วนของหนังสือเชิญประชุม
วันปิดสมุด ทะเบียนผู้ถือหุ้น รวมทั้งขั้นตอนต่างๆ ในการประชุม
โดยทั้งนี้เพื่อเป็นการแสดงให้เห็นถึงการปฏิบัติต่อผู้ถือหุ้นทุกรายอย่างเท่าเทียมกัน
ตามหลักการกำกับดูแลกิจการที่ดี ทางบริษัทฯ ได้กำหนดหลักเกณฑ์และนโยบาย
โดยเปิดโอกาสให้แก่ผู้ถือหุ้นในการเสนอวาระการประชุมเป็นการล่วงหน้าก่อนวันประชุมผู้ถือหุ้นประจำปี
2550 ผ่านทางเว็บไซต์ของบริษัทฯ ซึ่งนโยบายนี้จะยังคงดำเนินต่อไปในอนาคต
ทั้งนี้กรรมการผู้จัดการ กรรมการบริหาร ประธานคณะกรรมการบริษัทฯ
และประธานคณะกรรมการตรวจสอบได้เข้าร่วมการประชุมผู้ถือหุ้นทุกครั้งที่ผ่านมา
สำหรับการประชุมผู้ถือหุ้นสามัญประจำปี 2549 กรรมการทุกท่านได้เข้าร่วมอย่างพร้อมเพรียงกัน
ซึ่งรวมถึงกรรมการตรวจสอบและกรรมการอิสระ
ผู้สอบบัญชีภายนอกได้เข้าร่วมในการประชุมสามัญประจำปีเพื่อตอบคำถามจากผู้ถือหุ้นในประเด็นที่เกี่ยวกับข้อมูลทางบัญชีหรือการปฏิบัติงานตรวจสอบบัญชี
โดยประธานในที่ประชุมได้อธิบายเกี่ยวกับวิธีการลงคะแนนเสียงและวิธีนับคะแนนเสียงเมื่อการประชุมเริ่มขึ้น
และเปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของบริษัทฯ
เปิดโอกาสให้ซักถามและแสดงความคิดเห็นและข้อเสนอแนะต่างๆ ในแต่ละวาระการประชุม
รวมทั้งได้บันทึกมติที่ประชุมและประเด็นต่างๆ ไว้ในรายงานการประชุมอย่างถูกต้องและครบถ้วนแล้ว

5. ภาวะผู้นำและวิสัยทัศน์

คณะกรรมการบริษัทฯ เป็นผู้มีส่วนสำคัญในการกำหนดทิศทาง การดำเนินงานของบริษัทฯ
ไปสู่เป้าหมายและวัตถุประสงค์ที่กำหนดไว้และเป็นผู้ที่มีบทบาทสำคัญในการกำหนดภาระกิจ ,
วิสัยทัศน์ , คุณค่าขององค์กร , แผนกลยุทธ์ การดำเนินธุรกิจ , การกำหนดอำนาจหน้าที่ ,
การบริหารที่มีประสิทธิภาพและการจัดการดำเนินงานของบริษัท
รวมถึงการกำกับดูแลกิจการขององค์กรเพื่อให้บรรลุวัตถุประสงค์และให้เป็นไปตามนโยบายของบริษัทฯ
และให้สอดคล้องกับกฏหมายต่าง ๆ โดยคณะกรรมการบริษัทฯ ประกอบด้วยผู้มีความรู้ ,
ความสามารถ , ประสบการณ์ที่เกี่ยวข้องกับธุรกิจ
และมีคุณสมบัติที่จะปฏิบัติงานได้ตามหน้าที่และความรับผิดชอบ
โดยยึดถือมาตรฐานสูงสุดของหลักจรรยาบรรณทางธุรกิจ

คณะกรรมการเป็นผู้พิจารณากำหนดบทบาทหน้าที่
และความรับผิดชอบของคณะอนุกรรมการต่างๆอย่างชัดเจน ดังรายละเอียดในหัวข้อ
“โครงสร้างการจัดการ”

คณะกรรมการบริษัทฯ ให้ความสำคัญต่อการเพิ่มคุณค่าของกรรมการ โดยจัดให้มีการเข้าร่วมกิจกรรม
, หลักสูตรและเข้าร่วมเหตุการณ์ต่าง ๆ
ซึ่งเป็นการเพิ่มพูนองค์ความรู้และทันต่อการเปลี่ยนแปลงของสภาพแวดล้อมทางธุรกิจอย่างต่อเนื่อง
ซึ่งมั่นใจได้ว่ามีความทันต่อเหตุการณ์และมีความรู้เต็มประสิทธิภาพ
โดยกรรมการทุกท่านได้มีการเข้าร่วมสัมมนาหลักสูตรสำคัญต่าง ๆ
ที่สำคัญและเป็นประโยชน์ต่อองค์กร เช่น หลักสูตร Director Certification Program
(DCP), Director Accreditation Program (DAP)
ซึ่งจัดโดยสมาคมส่งเสริมสถาบันกรรมการบริษัทไทย (IOD) คณะกรรมการได้จัดให้บริษัทฯ
มีระบบการควบคุมภายใน
การตรวจสอบภายในและมาตรการบริหารความเสี่ยงที่มีประสิทธิภาพและประสิทธิผล
รวมทั้งมีการติดตามการดำเนินการในเรื่องดังกล่าวอย่างใกล้ชิดและรายงานผลอย่างสม่ำเสมอในการประชุมคณะกรรมการบริษัทฯ
ภายใต้การกำกับดูแลอย่างใกล้ชิดของคณะกรรมการตรวจสอบ

คณะกรรมการได้จัดให้บริษัทฯ มีระบบการควบคุมภายใน
การตรวจสอบภายในและมาตรการบริหารความเสี่ยงที่มีประสิทธิภาพและประสิทธิผล
รวมทั้งมีการติดตามการดำเนินการในเรื่องดังกล่าวอย่างใกล้ชิดและรายงานผลอย่างสม่ำเสมอในการประชุมคณะกรรมการบริษัทฯ
ภายใต้การกำกับดูแลอย่างใกล้ชิดของคณะกรรมการตรวจสอบ

การประชุมคณะกรรมการบริษัทฯ เมื่อวันที่ 22 พฤศจิกายน 2548 ได้มีการพิจารณาเรื่อง
“การประเมินการปฎิบัติงานของคณะกรรมการบริษัทฯ” (Board Self Assessment)
ซึ่งมีหัวข้อสำหรับประเมินได้แก่

-   ความพร้อมของกรรมการ

-   การกำหนดกลยุทธ์ และการวางแผนธุรกิจ

-   การจัดการความเสี่ยงและการควบคุมภายใน

-   การดูแลไม่ให้เกิดความขัดแย้งทางผลประโยชน์

-   การควบคุมดูแลรายงานทางการเงินและการดำเนินงาน

-   การประชุมคณะกรรมการ

-   การสรรหา

-   การพิจารณาค่าตอบแทน

-   การประเมินผลการปฎิบัติงานของกรรมการผู้จัดการ

ผลการประเมินการปฎิบัติงานของคณะกรรมการบริษัทฯ โดยรวมอยู่ในเกณฑ์ที่ดี
และคณะกรรมการบริษัทจะนำผลการประเมินที่ได้ไปปรับปรุงการปฏิบัติหน้าที่ของคณะกรรมการบริษัทฯ
ในส่วนที่ยังมีคะแนนน้อยอยู่ โดยการประเมินครั้งต่อไปจะมีภายหลัง 2 ปีจากครั้งนี้ คือในปี 2550

6. ความขัดแย้งทางผลประโยชน์

เพื่อเป็นการป้องกันรายการที่อาจมีความขัดแย้งทางผลประโยชน์
คณะกรรมการและคณะกรรมการตรวจสอบจึงได้ดูแลอย่างรอบคอบ เมื่อเกิดรายการที่อาจมีความขัดแย้งทางผลประโยชน์
โดยกำหนดนโยบายและขั้นตอนการอนุมัติรายการที่อาจจะก่อให้เกิดความขัดแย้งทางผลประโยชน์ไว้อย่างเป็นลายลักษณ์อักษร
ดังนี้

6.1 รายการที่อาจมีความขัดแย้งทางผลประโยชน์:

คณะกรรมการทราบเป็นอย่างดีถึงรายการที่อาจนำมาซึ่งความขัดแย้งทางผลประโยชน์และรายการที่เกี่ยวโยงกัน
และได้พิจารณาความเหมาะสมอย่างรอบคอบทุกครั้ง
รวมทั้งมีการปฏิบัติตามหลักเกณฑ์ของตลาดหลักทรัพย์แห่งประเทศไทย
อีกทั้งการปฏิบัติตามนโยบาย/แนวทางของบริษัทฯ
โดยราคาและเงื่อนไขเสมือนทำรายการกับบุคคลภายนอก (Arms-Length Basis)
เป็นไปโดยปกติมาตรฐานทางการค้าทั่วไป และได้เปิดเผยรายละเอียด มูลค่ารายการ คู่สัญญา
เหตุผล/ความจำเป็น ไว้ในรายงานประจำปีและแบบ 56-1 อย่างครบถ้วนแล้ว

อีกทั้งคณะกรรมการตรวจสอบและฝ่ายตรวจสอบภายในมีการวางแผนงานตรวจสอบเรื่องการทำรายการที่อาจมีความขัดแย้งทางผลประโยชน์
โดยจัดให้มีการบรรจุเรื่องดังกล่าวไว้ในแผนการตรวจสอบภายในเป็นประจำทุกปี สำหรับปี 2549
ผู้ตรวจสอบภายในได้ตรวจสอบรายการดังกล่าวและได้รายงานต่อคณะกรรมการตรวจสอบ
เมื่อการประชุมคณะกรรมการตรวจสอบครั้งที่ 1/2550 ในเดือนกุมภาพันธ์ 2550 พบว่าบริษัทฯ
มีนโยบายการอนุมัติรายการเพื่อป้องกันการทำรายการที่อาจมีความขัดแย้งทางผลประโยชน์
โดย รายการที่บริษัทฯ มีอยู่ในปัจจุบันเป็นรายการที่มีความจำเป็นต่อการดำเนินธุรกิจของบริษัทฯ
และเป็นไปตามมาตรฐานทางการค้าการแข่งขันโดยทั่วไป
โดยยึดถือราคาตลาดเป็นสำคัญและเพื่อประโยชน์สูงสุดของบริษัทฯ
รวมทั้งได้มีการเปิดเผยข้อมูลดังกล่าวในรายงานประจำปีอย่างเพียงพอแล้ว

นอกจากนี้
ฝ่ายตรวจสอบภายในยังได้ตรวจสอบการปฏิบัติตามประกาศคณะกรรมการตลาดหลักทรัพย์แห่งประเทศไทย
เรื่อง “การเปิดเผยข้อมูลและการปฏิบัติการของบริษัทจดทะเบียนในรายการที่เกี่ยวโยงกัน (ฉบับที่
2) พ.ศ. 2547” และรายงานผลการตรวจสอบต่อคณะกรรมการบริษัทฯ แล้ว
ซึ่งคณะกรรมการบริษัทฯ เห็นว่ารายการเกี่ยวโยงกันของบริษัทฯ
เป็นรายการที่เหมาะสมและเพื่อประโยชน์สูงสุดของบริษัทฯ

6.2 การดูแลเรื่องการใช้ข้อมูลภายใน:

ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
กำหนดให้ผู้บริหารรายงานการเปลี่ยนแปลง การถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
ซึ่งกรรมการและผู้บริหารของบริษัทฯ ได้ปฏิบัติตามทั้งหมด นอกจากนี้บริษัทฯ
ได้กำหนดให้กรรมการบริหารของบริษัทฯและบริษัทย่อย ไม่สามารถซื้อขายหุ้นของบริษัทฯ ในช่วง 3
สัปดาห์ก่อนการเปิดเผยงบการเงินสำหรับปีที่ตรวจสอบแล้วต่อสาธารณชน และ 2
วันหลังเปิดเผยงบดังกล่าวแล้ว (และ 2 สัปดาห์
ก่อนการเปิดเผยงบการเงินรายไตรมาสที่สอบทานแล้วต่อสาธารณชน) และอย่างน้อย 3 วัน
ก่อนที่ประกาศรายการสำคัญ ซึ่งฝ่ายบริหารให้การสนับสนุนต่อนโยบายนี้อย่างเคร่งครัด
และในระหว่างปีที่ผ่านมา ฝ่ายบริหารได้ปฏิบัติตามนโยบายดังกล่าว และไม่มีกรณีดังกล่าวเกิดขึ้น

7. จริยธรรมธุรกิจ

บริษัทฯ ได้ออกประกาศข้อพึงปฏิบัติเกี่ยวกับจรรยาบรรณของกรรมการ ผู้บริหารและพนักงาน
เพื่อยึดถือเป็นแนวทางในการปฏิบัติหน้าที่ให้ประสบผลสำเร็จตามภารกิจของบริษัทฯ
ด้วยความโปร่งใส ซื่อสัตย์ สุจริต และเที่ยงธรรม และบริษัทฯ
ได้เปิดเผยรายละเอียดนี้ไว้ในเว็บไซต์ของบริษัทฯ

8. การถ่วงดุลของกรรมการที่ไม่เป็นผู้บริหาร

คำจำกัดความ

กรรมการอิสระ (Independent Director) คือกรรมการที่ไม่มีหน้าที่ในการจัดการในบริษัทฯ
หรือบริษัทย่อย
และเป็นอิสระจาก ฝ่ายจัดการรวมทั้งผู้ถือหุ้นที่มีอำนาจควบคุมและไม่มีความสัมพันธ์ทางธุรกิจและอื่นๆ
กับบริษัทฯ ซึ่งอาจจะกระทบต่อผลประโยชน์ของบริษัทฯ และ/หรือผู้ถือหุ้นของบริษัทฯ

บริษัทฯ ได้กำหนดคุณสมบัติของกรรมการอิสระเกี่ยวกับการถือครองหุ้นบริษัทฯที่สูงกว่ากฎ ระเบียบ
ข้อบังคับทางกฎหมาย ซึ่งคุณสมบัติของกรรมการอิสระ ได้แก่

-   ถือหุ้นไม่เกินร้อยละ 2 ของทุนชำระแล้วของบริษัทฯ บริษัทในเครือ บริษัทร่วม
    หรือบริษัทที่เกี่ยวข้อง ทั้งนี้ให้นับรวมหุ้นที่ถือโดยผู้ที่เกี่ยวข้องด้วย

-   เป็นกรรมการที่ไม่มีส่วนร่วมในการบริหารงานบริษัทฯ บริษัทในเครือ บริษัทร่วม
    บริษัทที่เกี่ยวข้อง หรือผู้ถือหุ้นรายใหญ่ของบริษัทฯ

-   เป็นกรรมการที่ไม่มีผลประโยชน์หรือส่วนได้ส่วนเสียไม่ว่าทางตรงหรือทางอ้อมทั้งในการบริหารด้านการเงินและการบริหารงานของบริษัทฯ
    บริษัทในเครือ บริษัทร่วม บริษัทที่เกี่ยวข้อง หรือผู้ถือหุ้นรายใหญ่ของบริษัทฯ

-   เป็นกรรมการที่ไม่ใช่เป็นผู้เกี่ยวข้องหรือญาติสนิทของผู้บริหารหรือผู้ถือหุ้นรายใหญ่ของบริษัทฯ

-   เป็นกรรมการที่ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการบริษัทฯ
    ผู้ถือหุ้นรายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัทฯ

-   สามารถปฏิบัติหน้าที่แสดงความเห็นหรือรายงานผลการปฏิบัติงานตามหน้าที่ที่ได้รับมอบหมายจากคณะกรรมการบริษัทฯ
    โดยไม่ได้อยู่ภายใต้การควบคุมของผู้บริหารหรือผู้ถือหุ้นรายใหญ่ของบริษัทฯ
    รวมทั้งผู้ที่เกี่ยวข้องหรือญาติสนิทของบุคคลดังกล่าว

คำนิยามของผู้ที่เกี่ยวข้อง

ผู้ที่เกี่ยวข้อง หมายรวมถึงผู้ที่มีความสัมพันธ์หรือเกี่ยวข้องกับบริษัทฯ
ในระดับที่ทำให้ไม่สามารถทำหน้าที่ได้อย่างอิสระหรือ คล่องตัว เช่น คู่ค้า ลูกค้า เจ้าหนี้ ลูกหนี้
หรือผู้ที่มีความเกี่ยวข้องทางธุรกิจอย่างมีนัยสำคัญ เป็นต้น

บทบาท หน้าที่และความรับผิดชอบของกรรมการอิสระ

-   สามารถเข้าถึงสารสนเทศทางการเงินและทางธุรกิจอื่นอย่างเพียงพอที่จะปฏิบัติหน้าที่ของตนได้อย่างมีประสิทธิผล

-   เข้าร่วมประชุมคณะกรรมการและคณะอนุกรรมการเป็นประจำทุกครั้ง
    รวมทั้งตั้งประเด็นคำถามในที่ประชุมเพื่อให้มั่นใจว่าผลประโยชน์ของผู้ถือหุ้นและผู้มีส่วนได้เสียอื่นของบริษัทฯได้รับความคุ้มครองและบริษัทฯมีการปฏิบัติตามข้อพึงปฏิบัติที่ดี

-   มีความสามารถและเต็มใจที่จะเรียนรู้ธุรกิจของบริษัทฯ
    พร้อมที่จะแสดงความเห็นอย่างเป็นอิสระ
    ตลอดจนอุทิศเวลาและทุ่มเทความสนใจที่จำเป็นให้กับบริษัทฯ

-   จัดให้มีการประชุมกรรมการอิสระเป็นประจำและมีความพยายามที่จะหาโอกาสเข้าพบผู้บริหารบริษัทฯ
    เพื่อพูดคุยในประเด็นที่เกี่ยวข้องกับการบริหารงาน

-   จัดทำหนังสือยืนยันถึงความเป็นอิสระในวันที่ได้รับการแต่งตั้งให้ดำรงตำแหน่งกรรมการอิสระและทุก
    ๆ ปีภายหลังที่ได้รับการแต่งตั้งในหรือกรณีที่ถูกร้องขอ

-   กำหนดวาระการดำรงตำแหน่งที่ชัดเจนและไม่มีกรรมการอิสระท่านใดที่ดำรงตำแหน่งเกินกว่าวาระที่กำหนด
    อย่างไรก็ตาม เป็นการยากที่จะค้นหาผู้ที่มีความเหมาะสมที่จะเข้ามารับตำแหน่งกรรมการอิสระ
    คือเป็นผู้ที่มีความรู้ความเข้าใจอย่างดีในธุรกิจของบริษัทฯ
    อีกทั้งในปัจจุบันยังคงไม่มีกฎข้อบังคับใดๆ
    ที่กำหนดเกี่ยวกับจำนวนครั้งของการดำรงตำแหน่งของกรรมการอิสระบริษัทฯจึงไม่ได้กำหนดจำนวนครั้งของการดำรงตำแหน่งกรรมการอิสระ

ปัจจุบันคณะกรรมการบริษัทฯ มีจำนวน 10 ท่าน ประกอบด้วยกรรมการที่เป็นผู้บริหาร 3 ท่าน
กรรมการ 1
ท่านซึ่งทำหน้าที่บริหารและได้ปฏิบัติงานเต็มเวลาเหมือนพนักงานประจำในบริษัทย่อยของบริษัทฯ
กรรมการที่ไม่ได้เป็นผู้บริหาร 1 ท่าน และกรรมการที่เป็นอิสระ 5 ท่าน
(เท่ากับกึ่งหนึ่งของกรรมการบริษัทฯ ทั้งคณะ)
และมีคณะกรรมการตรวจสอบซึ่งประกอบด้วยกรรมการที่เป็นอิสระทั้งหมด

9. การรวมหรือแยกตำแหน่ง

ประธานกรรมการเป็นกรรมการอิสระตามความหมายของตลาดหลักทรัพย์
และไม่มีความสัมพันธ์ใดๆกับฝ่ายบริหาร
อีกทั้งประธานกรรมการไม่เป็นบุคคลเดียวกันกับกรรมการผู้จัดการ
และไม่มีความสัมพันธ์ใดๆกับกรรมการผู้จัดการ
ทั้งนี้เพื่อเป็นการแบ่งแยกหน้าที่ระหว่างการกำหนดนโยบายการกำกับดูแลและการบริหารงานประจำ

10. ค่าตอบแทนกรรมการและผู้บริหาร

ปัจจุบัน บริษัทฯ ยังไม่มีคณะกรรมการพิจารณาค่าตอบแทน
แต่นโยบายค่าตอบแทนกรรมการได้ถูกกำหนดไว้อย่างชัดเจนและโปร่งใส
และผ่านการอนุมัติจากที่ประชุมผู้ถือหุ้นแล้ว
สำหรับกรรมการที่ได้รับมอบหมายให้เป็นกรรมการตรวจสอบจะมีค่าตอบแทนเพิ่มตามขอบเขต
หน้าที่และความรับผิดชอบที่เพิ่มขึ้น
ส่วนค่าตอบแทนผู้บริหารถูกกำหนดขึ้นตามหลักการและนโยบายที่คณะกรรมการบริษัทฯ กำหนด
และค่าตอบแทนของกรรมการบริหารจะถูกพิจารณาอนุมัติโดยคณะกรรมการบริษัทฯ
โดยพิจารณาจากฐานะทางการเงินและผลประกอบการของบริษัทฯ รวมทั้งผลการปฏิบัติที่ผ่านมา
นอกจากนี้บริษัทฯยังได้กำหนดหลักเกณฑ์และวิธีการพิจารณาค่าตอบแทนสำหรับกรรมการบริษัทฯ
และผู้บริหารเพื่อให้สอดคล้องกับมาตรฐานสากลและสามารถเทียบเคียงกับค่าเฉลี่ยโดยทั่วไปและค่าเฉลี่ยของอุตสาหกรรมได้

ในปี 2549 บริษัทฯ ได้จ่ายค่าตอบแทนกรรมการเป็นรายปี ซึ่งได้รับอนุมัติจากที่ประชุมผู้ถือหุ้น และปี
2548 มีการจ่ายค่าเบี้ยประชุมจากการเข้าประชุมของกรรมการ ดังรายละเอียดต่อไปนี้

  -------------------------------- ---------------------- ---------- -------
  รายชื่อกรรมการ                     ตำแหน่ง                 จำนวนเงิน   
                                                          (ล้านบาท)   

                                                          2549       2548

  1. พลเรือเอก ดร. อำนาจ จันทนมัฎฐะ*  ประธานกรรมการบริษัทฯ     1.25       0.76

  2. นายคาลิด มอยนูดดิน ฮาชิม          กรรมการผู้จัดการ          0.45       0.28

  3. นายมูนีร มอยนูดดิน ฮาชิม           กรรมการบริหาร           0.45       0.28

  4. นายคูชรู คาลี วาเดีย              กรรมการบริหาร           0.45       0.28

  5. นายไจปาล มันสุขานี**             กรรมการ                0.45       0.28

  6. พลตำรวจโท เกียรติศักดิ์ ประภาวัต*** กรรมการอิสระ            0.79       0.48

  7. นายชีระ ภาณุพงศ์                 กรรมการอิสระ            0.45       0.28

  8. นายธีระ วิภูชนิน                  กรรมการอิสระ            0.45       0.28

  9. นายสุพัฒน์ ศิวะศรีอำไพ*            กรรมการอิสระ            0.62       0.38

  10. นางสาวนิชิต้า ชาห์               กรรมการ                0.45       0.28
                                   (ไม่ใช่กรรมการบริหาร)                
  -------------------------------- ---------------------- ---------- -------

* รวมค่าตอบแทนจากการเป็นกรรมการตรวจสอบไว้ด้วย

** ทำหน้าที่บริหารและทำงานเต็มเวลาเหมือนพนักงานในบริษัทย่อยของบริษัทฯ

*** รวมค่าตอบแทนจากการเป็นประธานคณะกรรมการตรวจสอบไว้ด้วย

สำหรับค่าตอบแทนของกรรมการบริหารและผู้บริหารประกอบด้วยเงินเดือน โบนัส และอื่นๆ เช่น
ค่าภาษีเงินได้ ค่าเช่าบ้าน ค่าเล่าเรียนบุตร ซึ่งในปี 2549 และปี 2548
บริษัทฯและบริษัทย่อยได้จ่ายค่าตอบแทนให้กรรมการบริหารและผู้บริหารดังรายละเอียดต่อไปนี้

  ---------------------------- ------------------------------- ---------- -------
  รายชื่อกรรมการบริหารและผู้บริหาร   ตำแหน่ง                          จำนวนเงิน   
                                                               (ล้านบาท)   

                                                               2549       2548

  1. นายคาลิด มอยนูดดิน ฮาชิม      กรรมการผู้จัดการ                   10.13      10.90

  2. นายมูนีร มอยนูดดิน ฮาชิม       กรรมการ (การพาณิชย์)              11.32      10.89

  3. นายคูชรู คาลี วาเดีย          กรรมการ (การเงิน)                9.89       10.70

  4. นายไจปาล มันสุขานี           กรรมการ (ในบริษัทย่อยของบริษัทฯ)     9.73       10.37

  5. นายชีลาล โกปินาธาน          ผู้อำนวยการ (การพาณิชย์)            6.35       6.64

  6. นายโคคา เวนคาตารามานา     ผู้อำนวยการ (บริหารการเดินเรือ)      6.41       6.87
  สุดาการ์                                                                  
  ---------------------------- ------------------------------- ---------- -------

  ---------------------------- ------------------------------- ---------- -------
  รายชื่อกรรมการบริหารและผู้บริหาร   ตำแหน่ง                          จำนวนเงิน   
                                                               (ล้านบาท)   

                                                               2549       2548

  7. นายโกดาการาจีททิล มูราลี่      ผู้อำนวยการ (ด้านเทคนิค)            6.08       6.39
  เมนนอน                                                                  

  8. นายนีลากันตัน วาสุเดวัน        ผู้อำนวยการ (การจัดการด้านความเสี่ยง) 5.57       5.79

  9. นายสตีเฟน โคลา             ผู้อำนวยการ                       4.81       5.30
                               (บริหารความปลอดภัยระหว่างประเทศ)              

  10. นายกามาล กุมาร ดู          ผู้อำนวยการ (เทคโนโลยีสารสนเทศ)    5.02       5.18

  11. นางสาวสมปรารถนา          ผู้ช่วยผู้อำนวยการ (การเงินและบัญชี)    2.41       2.52
  เทพนภาเพลิน                                                              

  12. นายกิรัน กิสซารินาท ไวดี      ผู้จัดการอาวุโส (บัญชีและ MIS)        4.43       3.77

  13. นายยิ่งยง กังแฮ             ผู้จัดการอาวุโส (บัญชีของกลุ่มบริษัท)     1.61       1.68
  ---------------------------- ------------------------------- ---------- -------

  การเทียบเคียงค่าตอบแทนกรรมการบริษัทฯ , ประธานกรรมการ , กรรมการ ,
  กรรมการตรวจสอบ , ผู้บริหาร ระหว่างบริษัทฯ
  กับค่าเฉลี่ยของกลุ่มบริษัททั่วไปและค่าเฉลี่ยของกลุ่มธุรกิจบริการและขนส่ง

  มีดังรายละเอียดข้างล่างนี้

(หน่วย : พันบาท ต่อคน ต่อปี)

[TABLE]

  * เป็นค่าตอบแทนของบริษัทฯที่จ่ายในแต่ละปี

  ** ข้อมูลจากรายงานค่าตอบแทนกรรมการและผู้บริหารของบริษัทจดทะเบียน สำหรับปี 2548
  ซึ่งจัดทำโดยตลาดหลักทรัพย์แห่งประเทศไทย

  *** ค่าตอบแทนเฉพาะในส่วนของกรรมการตรวจสอบ

11. การประชุมคณะกรรมการ

คณะกรรมการมีการประชุมโดยปกติเป็นประจำทุกไตรมาส
(ยกเว้นในไตรมาสแรกที่จะมีการประชุมคณะกรรมการ 2 ครั้ง)
และมีการประชุมพิเศษเพิ่มตามความจำเป็น โดยมีการกำหนดวาระการประชุมอย่างชัดเจน ล่วงหน้า
และมีวาระพิจารณาติดตามผลการดำเนินงานเป็นประจำ ฝ่ายเลขานุการบริษัทฯ
ได้จัดส่งหนังสือเชิญประชุมพร้อมระเบียบวาระการประชุมและเอกสารประกอบการพิจารณาในแต่ละวาระก่อนการประชุมล่วงหน้าอย่างน้อย
7 วัน เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม

โดยปกติการประชุมคณะกรรมการบริษัทฯ จะมีขึ้นภายหลังจากการประชุมคณะกรรมการตรวจสอบ 7
ถึง 10 วัน
ทั้งนี้เพื่อให้รายงานการประชุมของคณะกรรมการตรวจสอบได้ถูกเสนอเข้าไปในการประชุมคณะกรรมการบริษัทฯเพื่อให้คณะกรรมการบริษัทฯ
พิจารณาและรับทราบ

นอกจากนี้ได้มีการจดบันทึกการประชุมและจัดทำอย่างเป็นลายลักษณ์อักษร
มีการตรวจสอบและรับรองรายงานการประชุมดังกล่าวจากคณะกรรมการบริษัทฯ
โดยเลขานุการคณะกรรมการบริษัทฯ เป็นผู้จัดเก็บรายงานการประชุม พร้อมให้คณะกรรมการบริษัทฯ
และผู้ที่เกี่ยวข้องตรวจสอบได้

ปกติการประชุมแต่ละครั้งจะใช้เวลาประมาณ 2-3 ชั่วโมง โดยในปี 2549 และ 2548 ที่ผ่านมา
คณะกรรมการบริษัทฯมีการประชุมตามวาระปกติจำนวน 5 ครั้ง (4 ครั้งในปี 2548)
และไม่มีการประชุมตามวาระพิเศษ โดยการเข้าร่วมประชุมของกรรมการบริษัทฯ
แต่ละท่านสรุปได้ดังนี้

+------------------------------------+----------------+----------------+
| ชื่อกรรมการ                          | การเข้าร่วมประชุม |                |
|                                    | /              |                |
|                                    | การประชุมทั้งหมด  |                |
|                                    | (ครั้ง)          |                |
+------------------------------------+----------------+----------------+
|                                    | ปี 2549         | ปี 2548         |
+------------------------------------+----------------+----------------+
|                                    | การประชุม       | การประชุม       |
+------------------------------------+----------------+----------------+
|                                    | ตามวาระปกติ     | ตามวาระปกติ     |
+------------------------------------+----------------+----------------+
|   1. พลเรือเอก ดร.อำนาจ จันทนมัฎฐะ    | 5/5            | 4/4            |
+------------------------------------+----------------+----------------+
|   2. นายคาลิด มอยนูดดิน ฮาชิม          | 5/5            | 4/4            |
+------------------------------------+----------------+----------------+
|   3. นายมูนีร มอยนูดดิน ฮาชิม           | 5/5            | 4/4            |
+------------------------------------+----------------+----------------+
|   4. นายคูชรู คาลี วาเดีย              | 5/5            | 4/4            |
+------------------------------------+----------------+----------------+
|   5. นายไจปาล มันสุขานี               | 5/5            | 4/4            |
+------------------------------------+----------------+----------------+
|   6. พลตำรวจโท เกียรติศักดิ์ ประภาวัต    | 5/5            | 4/4            |
+------------------------------------+----------------+----------------+
|   7. นายชีระ ภาณุพงศ์                 | 5/5            | 4/4            |
+------------------------------------+----------------+----------------+
|   8. นายธีระ วิภูชนิน                  | 5/5            | 4/4            |
+------------------------------------+----------------+----------------+
|   9. นายสุพัฒน์ ศิวะศรีอำไพ             | 5/5            | 4/4            |
+------------------------------------+----------------+----------------+
|   10. นางสาวนิชิต้า ชาห์               | 3/5            | 4/4            |
+------------------------------------+----------------+----------------+

12. คณะอนุกรรมการ

คณะกรรมการบริษัทฯ ได้แต่งตั้งคณะกรรมการตรวจสอบ
ซึ่งถือเป็นส่วนหนึ่งของนโยบายการกำกับดูแลกิจการที่ดีของบริษัทฯ
โดยรายละเอียดของสมาชิกของคณะกรรมการตรวจสอบ
ตลอดจนหน้าที่และความรับผิดชอบได้กล่าวไว้แล้วในรายงานประจำปีนี้ภายใต้หัวข้อ
โครงสร้างการจัดการและรายงานของคณะกรรมการตรวจสอบ

ปัจจุบัน บริษัทฯยังไม่มีคณะกรรมการพิจารณาค่าตอบแทน
อย่างไรก็ตามบริษัทฯได้กำหนดนโยบายค่าตอบแทนกรรมการไว้อย่างชัดเจน ยุติธรรมและโปร่งใส
ดังที่ได้กล่าวไว้แล้วในรายงานฉบับนี้ภายใต้หัวข้อ “ค่าตอบแทนกรรมการและผู้บริหาร”

ปัจจุบัน บริษัทฯ ยังไม่มีคณะกรรมการสรรหา
แต่ทั้งนี้เป็นความรับผิดชอบของกรรมการทั้งคณะซึ่งมีสัดส่วนของกรรมการอิสระเป็นกึ่งหนึ่งของกรรมการทั้งคณะ
ทำให้มั่นใจได้ว่าการสรรหากรรมการของบริษัทฯเป็นไปอย่างโปร่งใส

อย่างไรก็ตาม มีการติดตามการปฏิบัติตามข้อแนะนำตามหลักการกำกับดูแลกิจการที่ดี
ในที่ประชุมคณะกรรมการครั้งที่ 2/2550 ในวันที่ 1 มีนาคม 2550
มีมติในการตั้งคณะกรรมการพิจารณาค่าตอบแทนและคณะกรรมการสรรหา ซึ่งประกอบด้วย
กรรมการอิสระมากกว่ากึ่งหนึ่งของคณะกรรมการทั้งคณะ
โดยจะมีการจัดตั้งคณะกรรมการทั้งสองคณะอย่างเป็นทางการ ให้เสร็จสิ้นภายในสิ้นเดือนมิถุนายน
2550

13. ระบบการควบคุมและการตรวจสอบภายใน

บริษัทฯได้ให้ความสำคัญต่อระบบควบคุมภายในระดับปฏิบัติงานเพื่อให้การดำเนินงานเป็นไปอย่างมีประสิทธิภาพ
จึงได้กำหนดอำนาจ หน้าที่ ในการดำเนินงานของผู้ปฏิบัติงาน ผู้บริหาร
ไว้เป็นลายลักษณ์อักษรอย่างชัดเจน
มีการควบคุมดูแลการใช้ทรัพย์สินของบริษัทฯเพื่อให้เกิดประโยชน์สูงสุดต่อบริษัทฯ
และมีการแบ่งแยกหน้าที่ผู้ปฏิบัติงาน ผู้ติดตามควบคุมและประเมินผลออกจากกัน
เพื่อรักษาไว้ซึ่งการถ่วงดุลและตรวจสอบระหว่างกันอย่างเหมาะสม นอกจากนี้
ยังมีการควบคุมภายในที่เกี่ยวข้องกับทางการเงินและบัญชี โดยบริษัทฯ
ได้จัดให้มีระบบรายงานที่ชัดเจนและเพียงพอเสนอผู้บริหารสายงานที่รับผิดชอบ

บริษัทฯ
มีฝ่ายตรวจสอบภายในทำหน้าที่ตรวจสอบเพื่อให้มั่นใจว่าการปฏิบัติงานหลักและกิจกรรมการทางการเงินที่สำคัญของบริษัทฯ
ได้ดำเนินการอย่างมีประสิทธิภาพภายใต้แนวทางที่กำหนดและกฎหมายที่เกี่ยวข้อง
โดยฝ่ายตรวจสอบภายในมีการตรวจสอบการปฏิบัติงานแต่ละแผนกและรายงานผลตรงต่อคณะกรรมการตรวจสอบเพื่อให้หน่วยงานตรวจสอบภายในมีความเป็นอิสระจากผู้บริหาร

สำหรับการควบคุมภายในที่เกี่ยวข้องกับทางการเงินและบัญชี
บริษัทฯได้จัดให้มีระบบรายงานที่ชัดเจนและเพียงพอเสนอผู้บริหารสายงานที่รับผิดชอบ
ทั้งนี้เพื่อให้บรรลุวัตถุประสงค์ดังต่อไปนี้

1. เพื่อความมีประสิทธิภาพและประสิทธิผลของการปฏิบัติงาน
รวมทั้งการใช้ทรัพยากรที่มีอยู่อย่างจำกัดเพื่อ

ก่อให้เกิดประโยชน์สูงสุดต่อบริษัทฯ

2. เพื่อความถูกต้อง เชื่อถือได้และทันเวลาของรายงานทางการเงิน

3. เพื่อให้การปฏิบัติงานของบริษัทฯ เป็นไปตามกฎระเบียบ ข้อบังคับ รวมทั้งกฎหมายต่างๆ
ที่เกี่ยวข้อง

เพื่อให้บรรลุวัตถุประสงค์ดังกล่าวข้างต้น บริษัทฯ
จึงมีการจัดการระบบการควบคุมภายในให้เทียบเคียงกับมาตรฐานสากล หรือ COSO (The
Committee of Sponsoring Organizations of the Treadway Commission)
ดังรายละเอียดต่อไปนี้

1. สภาพแวดล้อมการควบคุม (Control Environment)

บริษัทฯ
ให้ความสำคัญเกี่ยวกับสภาพแวดล้อมในการทำงานจึงกำหนดให้จัดทำคู่มือนโยบายการกำกับดูแลกิจการที่ดี
และจริยธรรมทางธุรกิจขึ้นอย่างเป็นลายลักษณ์อักษร
เพื่อให้พนักงานทุกคนได้ตระหนักและยึดถือเป็นแนวปฏิบัติเนื่องจากบริษัทฯ
ตระหนักเป็นอย่างดีว่าการทำงานภายใต้สภาพแวดล้อมการควบคุมที่ดีนั้นจะส่งผลให้การปฏิบัติงานเป็นไปอย่างมีประสิทธิภาพและประสิทธิผล
และก่อให้เกิดประโยชน์สูงสุดต่อบริษัทฯ รวมทั้งผู้ที่เกี่ยวข้องทุกฝ่าย

2. การประเมินความเสี่ยง (Risk Assessment)

บริษัทฯ
ตระหนักและเล็งเห็นถึงความสำคัญของการประเมินความเสี่ยงว่าเป็นเครื่องมือที่บ่งบอกล่วงหน้าถึงสัญญาณอันตรายที่อาจสร้างความเสียหายให้แก่บริษัทฯ
ดังนั้นบริษัทฯ จึงกำหนดให้มีการประเมินความเสี่ยงออกเป็น 2 ระดับเป็นประจำทุกปี คือ 1)
ความเสี่ยงในระดับองค์กรซึ่งกำกับดูแลโดยผู้บริหารระดับสูง และ 2)
ความเสี่ยงในระดับกิจกรรมซึ่งเป็นความรับผิดชอบร่วมกันระหว่างฝ่ายตรวจสอบภายในและผู้ปฏิบัติงานทุกฝ่าย
ความเสี่ยงในระดับองค์กรได้ถูกเปิดเผยไว้แล้วในรายงานประจำปีนี้
ส่วนความเสี่ยงในระดับกิจกรรมนั้นจะเป็นการประเมินร่วมกันระหว่างฝ่ายตรวจสอบภายในซึ่งมีความเป็นอิสระกับผู้ปฏิบัติงานในแต่ละกิจกรรมซึ่งมีความชำนาญการและเข้าใจเป็นอย่างดีถึงกระบวนการทำงาน
และนำเสนอผู้บริหารระดับสูงเพื่อพิจารณา
ทั้งนี้เพื่อให้ผลการประเมินความเสี่ยงได้สะท้อนถึงความเสี่ยงที่แท้จริงที่อาจกระทบต่อการดำเนินงานของบริษัทฯ
และเพื่อให้บริษัทฯ สามารถกำหนดกลไกการควบคุมได้อย่างถูกต้อง และเหมาะสม

3. กิจกรรมการควบคุม (Control Activities)

การประเมินความเสี่ยงดังกล่าวข้างต้นจะดำเนินการควบคู่พร้อมกับการประเมินกลไกการควบคุมเพื่อให้มั่นใจว่าบริษัทฯ
มีการจัดวางระบบการควบคุมที่ครบถ้วน เพียงพอและเหมาะสมสอดคล้องกับความเสี่ยงต่างๆ
ที่อาจจะเกิดขึ้น ทั้งนี้เพื่อเป็นการลดและกระจายความเสี่ยงต่างๆ
ให้ส่งผลกระทบต่อการดำเนินงานของบริษัทฯ น้อยที่สุด รวมทั้งเพื่อให้การดำเนินงานของบริษัทฯ
เป็นไปอย่างมีประสิทธิภาพและประสิทธิผล

4. สารสนเทศและการสื่อสาร (Information & Communication)

บริษัทฯ ให้ความสำคัญเกี่ยวกับความถูกต้อง เชื่อถือได้และทันเวลาของข้อมูลสารสนเทศต่างๆ
ทั้งนี้เพื่อให้การตัดสินใจเรื่องต่างๆ เป็นไปอย่างถูกต้อง แม่นยำ
และรวดเร็วโดยจัดให้มีช่องทางการสื่อสารทั้งภายในและภายนอกบริษัทฯ
อย่างเป็นระบบและมีประสิทธิภาพ สำหรับการติดต่อสื่อสารภายในบริษัทฯ จะผ่านระบบ Intranet
พนักงานในทุกระดับชั้นรวมทั้งผู้บริหารระดับสูงสามารถเข้าถึงกันได้อย่างสะดวก
รวดเร็วเพื่อให้การประสานการทำงานเป็นไปอย่างมีประสิทธิภาพและประสิทธิผลและบรรลุเป้าหมายที่วางไว้
สำหรับการติดต่อกับบุคคลภายนอก เช่น นักลงทุน เป็นต้น บริษัทฯ
มีช่องทางการติดต่อสื่อสารผ่านช่องทางการเผยแพร่ข้อมูลต่างๆ ของตลาดหลักทรัพย์
เว็บไซต์ของบริษัทฯ รวมทั้งผู้บริหารของบริษัทฯ เองก็พร้อมที่จะตอบข้อซักถามในประเด็นต่างๆ
จากนักลงทุนรวมทั้งผู้มีส่วนได้เสียอื่นๆ

5. การติดตามและประเมินผล (Monitoring & Evaluation)

บริษัทฯ กำหนดมาตรการในการติดตามและประเมินผลการปฏิบัติงาน ดังรายละเอียดต่อไปนี้

+------------------+----------------+---------------------------------+
| ระดับการประเมิน    | ผู้ประเมิน        | ความ                            |
|                  |                | ถี่ของการติดตามและประเมินผลการทำงาน |
|                  |                | (ต่อปี)                           |
+------------------+----------------+---------------------------------+
| พนักงาน           | หัวหน้าแผนก      |   อย่างน้อย 1 ครั้ง                 |
+------------------+----------------+---------------------------------+
| หัวหน้าแผนก        | ผู้บริหารระดับสูง   |   อย่างน้อย 1 ครั้ง                 |
+------------------+----------------+---------------------------------+
| ผู้บริหารระดับสูง     | ค              |   อย่างน้อย 4 ครั้ง                 |
|                  | ณะกรรมการบริษัทฯ |                                 |
+------------------+----------------+---------------------------------+

ผลจากการติดตามและการประเมินที่ได้จะถูกนำไปกำหนดเป็นแผนเชิงกลยุทธ์เพื่อให้การปฏิบัติงานมีประสิทธิภาพและประสิทธิผลยิ่งขึ้น

14. รายงานของคณะกรรมการ

คณะกรรมการบริษัทฯ เป็นผู้รับผิดชอบต่องบการเงินของบริษัทฯและบริษัทย่อย
และสารสนเทศทางการเงินที่ปรากฏในรายงานประจำปีโดยมีการนำเสนอรายงานความรับผิดชอบของคณะกรรมการต่อรายงานทางการเงินควบคู่กับงบการเงินที่ตรวจสอบแล้วในรายงานประจำปีนี้แล้ว

15. ความสัมพันธ์กับผู้ลงทุน

คณะกรรมการให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส
ทั้งรายงานข้อมูลทางการเงินและข้อมูลทั่วไป
ตลอดจนข้อมูลสำคัญที่อาจมีผลกระทบต่อราคาหลักทรัพย์ของบริษัทฯ
โดยได้เผยแพร่ข้อมูลข่าวสารต่างๆ ดังกล่าวเพื่อให้ผู้ลงทุนและผู้ที่เกี่ยวข้องรับทราบ
โดยผ่านช่องทางการเผยแพร่ข้อมูลต่างๆ ของตลาดหลักทรัพย์ เว็บไซต์ของบริษัทฯ
จดหมายแจ้งข่าวและจากการติดต่อกับกรรมการผู้จัดการ บริษัทฯ ให้ความสำคัญต่อผู้ลงทุน
ดังนั้นผู้บริหารระดับสูงจะเป็นผู้รับผิดชอบในส่วนที่เกี่ยวกับการบริการนักลงทุนด้วย บริษัทฯ
ได้กำหนดบุคคลเพื่อให้บริการข้อมูลข่าวสาร สำหรับผู้ลงทุน ผู้ถือหุ้น นักวิเคราะห์และประชาชนทั่วไป
ซึ่งมีรายละเอียดดังนี้

คุณคาลิด มอยนูดดิน ฮาชิม กรรมการผู้จัดการบริษัท

โทรศัพท์ 66 2696 8801

อีเมล์ kh@preciousshipping.com

  คุณคูชรู คาลี วาเดีย กรรมการบริหาร

  โทรศัพท์ 66 2696 8836

อีเมล์ kw@preciousshipping.com

  คุณสุธาดา เมฆรุ่งเรืองกุล ผู้จัดการอาวุโส - กิจการสัมพันธ์

  โทรศัพท์ 66 2696 8820

อีเมล์ corp@preciousshipping.com

คุณสมปรารถนา เทพนภาเพลิน ผู้ช่วยผู้อำนวยการ (การเงินและบัญชี)

โทรศัพท์ 66 2696 8856

อีเมล์ som@preciousshipping.com

  บริษัทฯ ได้เข้าร่วมกิจกรรมนักลงทุนสัมพันธ์ต่างๆ มากมาย
  โดยมีกรรมการผู้จัดการได้เข้าร่วมกิจกรรม
  ซึ่งรายละเอียดของกิจกรรมนักลงทุนสัมพันธ์ในช่วงสามปีที่ผ่าน มีดังนี้

+-----------+-----------+-----------+-----------+--------------+-----+
| ปี /       | พบปะกับ    | พบปะกับ    | การนำเสนอ | กา           | รวม |
| จำนวนครั้ง  | นักวิเคราะห์ |           | (Prese    | รให้สัมภาษณ์แก่ห |     |
|           |           | นักลงทุน    | ntations) | นังสือพิมพ์และทีวี |     |
+-----------+-----------+-----------+-----------+--------------+-----+
| 2549      | 37        | 33        | 10        | 3            | 83  |
+-----------+-----------+-----------+-----------+--------------+-----+
| 2548      | 43        | 23        | 16        | 5            | 87  |
+-----------+-----------+-----------+-----------+--------------+-----+
| 2547      | 27        | 18        | 10        | 7            | 62  |
+-----------+-----------+-----------+-----------+--------------+-----+